title: Tauno Wallendahr

text: Wallendahr liittyi Suomen Kommunistiseen Puolueeseen (SKP) vuonna 1946 ja opiskeli myöhemmin Moskovan puoluekurssilla. Hän oli 1950-luvulta alkaen ja sittemmin valistussihteeri. Wallendahr tunnettiin piirisihteeri Markus Kainulaisen uskollisena tukijana. Hän toimi Kainulaisen piirijärjestön lehdeksi perustaman "Tiedonantajan" (alkuperäiseltä nimeltään "Tiedote") ensimmäisenä päätoimittajana vuosina 1967–1969. Kun puoluevähemmistö oli erotettu SKP:stä ja ajautunut myös sisäiseen hajaannukseen, Wallendahr auttoi Kainulaista uuden "Työkansan Sanomien" perustamisessa vuonna 1988. Wallendahr vaikutti tämän jälkeen Kommunistisessa Työväenpuolueessa (KTP), mutta päätyi lopulta sielläkin Helsingin piirijärjestön edustamaan vähemmistöön, joka vuonna 2002 erotettiin puolueesta linjariitojen vuoksi. Sen jälkeen hän tuki "Kansan ääni" -lehteä ja sen piiriin kuuluneita järjestöjä.


title: Tauno Wallendahr

text: Wallendahr oli vuonna 1999 yksi Pääkaupunkiseudun ateistit -yhdistyksen perustajista ja sen ensimmäinen varapuheenjohtaja.


title: Fusion Records

text: Fusion Records on alankomaalainen levy-yhtiö, joka on osa Freaky Recordsia. Levy-yhtiö julkaisi aluksi hard trance ja hard house tyylilajin musiikkia. Yhtiö jatkoi kasvuaan julkaisemalla hardstylea. Fusion Recordsin omistaa Zany (Raoul van Grinsven), joka on myös levy-yhtiön yksi artisteista.


title: Valtteri Ahtamo

text: Valtteri Ahtamo (s. 16. elokuuta 1989) on suomalainen pikajuoksija. Ahtamo edustaa Jyväskylän Kenttäurheilijoita. Ahtamo on voittanut kultaa pikaviestistä 2014, hopeaa vuonna 2016 ja pronssia vuosina 2010 ja 2013. Janne Alasalmi on toiminut Ahtamon valmentajana vuodesta 2013.


title: Heikki Nieminen (pikajuoksija)

text: Heikki Nieminen (s. 18. helmikuuta 1994) on suomalainen pikajuoksija. Nieminen edustaa Jyväskylän Kenttäurheilijoita ja hänen valmentajanaan on toiminut vuodesta 2016 alkaen Petteri Jouste.


Paholaisen liittolainen eli Pikajunan salaisuus (, myös "Ene med Satan", "Eksprestogets Mysterium") on vuonna 1914 valmistunut tanskalainen mykkäelokuva. Hjalmar Davidsenin ohjaaman rikosdraaman pääosaa esittää Valdemar Psilander.


title: Paholaisen liittolainen eli Pikajunan salaisuus

text: Tehtailija Laroque yrittää tuhota kilpailijansa Fréderic Nessièresin. Epäonnistuttuaan tämän saattamisessa vararikkoon hän hankkii Nessièresin vaimon avulla käsiinsä miehen pistoolin. Laroque tunkeutuu junassa Nessièresin vaunuosastoon ja tekee pistoolilla itsemurhan. Nessièresiä syytetään murhasta, mutta Laroquen viime hetkellä löytynyt käärmesormus todistaa hänet syyttömäksi.


text: Nordisk Films Kompagnin tuottama elokuva perustuu Carl Gandrupin vuonna 1912 ilmestyneeseen rikosfantasiaan "Ene med Satan". Se kuuluu Nordiskin ja tanskalaisen mykkäelokuvan kultakauden tyyliltään ja sisällöltään tyypillisimpiin, joskaan ei laadultaan parhaisiin teoksiin.


text: Suomessa ”repäisevähenkistä kuvasarjaa” lienee esitetty ensimmäisenä Viipurissa nimellä "Paholaisen yhteydessä eli Pikajunan salaisuus". Tampereella se sai nimen "Pikajunan salaisuus eli Paholaisen liittolainen", kun taas Helsingissä ”rikospsykologisen draaman” ruotsinkielinen nimi "Expressmysteriet" suomennettiin muotoihin "Pikalähettimysterio" ja "Salaperäinen pikalähetys". Lopulta elokuvan nimeksi vakiintui "Paholaisen liittolainen eli Pikajunan salaisuus". Lehtimainosten perusteella Suomessa esitetty versio oli yli 200 metriä pitempi kuin tanskalainen.


text: Tanskan elokuvainstituutin kokoelmiin kuuluva elokuva on nähtävissä European Film Gateway -sivustolla.


title: Jonathan Brace

text: Jonathan Brace (s. 17. elokuuta 1995) on suomalainen pikajuoksija. Brace edustaa Esbo IF:ää. Hänen valmentajanaan on toiminut vuodesta 2015 alkaen Atte Pettinen. Brace on voittanut hopeaa 4x300 m viestissä vuonna 2016.


title: Jonathan Brace

text: Vuonna 2017 Brace osallistui Suomen nuorten maajoukkueessa Yleisurheilun nuorten EM-kisoihin.


title: Zany

text: Raoul van Grinsven (s. 11. toukokuuta 1974 Beek en Donk, Alankomaat), taiteilijanimeltään Zany, on alankomaalainen DJ ja tuottaja. Hän on levy-yhtiö Fusion Recordsin omistaja.Van Grinsvensin ensisijainen tyyli on hardstyle. Vuoteen 1999 asti hän oli "Shadowlands Terrorists" yhtyeessä, joka soitti pääasiassa hardcore technoa.


title: Esko Näätänen

text: Esko Kalervo Näätänen (11. syyskuuta 1911 Vaasa – 4. joulukuuta 1963) oli suomalainen lääkäri ja anatomian professori.


title: Esko Näätänen

text: Näätäsen vanhemmat olivat Albin Näätänen ja Ilma Karoliina Virtanen. Hänen ensimmäinen puolisonsa vuodesta 1936 oli Rauni Marjatta Raudanjoki ja toinen vuodesta 1955 Anna-Liisa Osmoviita. Akatemiaprofessori Risto Näätänen on Näätäsen poika ensimmäisestä avioliitosta. Näätänen tuli ylioppilaaksi Kallion yhteiskoulusta 1929 ja valmistui lääketieteen lisensiaatiksi 1937, jolloin hän myös väitteli tohtoriksi. Sisätautien erikoislääkärin pätevyyden Näätänen sai 1943. Hän toimi ensin sekä Helsingin yliopiston että Helsingin alueen sairaaloiden palveluksessa, Turun yliopiston anatomian professori hänestä tuli 1956.


title: Ainu Times

text: Ainu Times () on ainoa ainun kielellä jukaistava aikakauslehti. Lehden ensimmäinen numero ilmestyi 20. maaliskuuta 1997. Se käyttää artikkeleissaan sekä muokattua katakanaa että latinalaisia aakkosia. Vain lyhyitä kommenteja on kirjoitettu japaniksi. Lehti perustettiin ainun kielen sovittamiseen ainujen nykyaikaiseen elämään. Vuodesta 2006 lähtien lehden päätoimittajana on toiminut Takashi Hamada. Se ilmestyy neljä kertaa vuodessa.


title: Holstein-Gottorp (suku)

text: Holstein-Gottorp on eurooppalainen hallitsijasuku, alkujaan tanskalaisen Oldenburgin hallitsijasuvun haara. Se hallitsi Holstein-Gottorpin herttuakuntaa vuosina 1544–1773, Ruotsia vuosina 1751–1818, Oldenburgin suurherttuakuntaa (alkuaan herttuakuntaa) vuosina 1773–1918 ja Venäjän keisarikuntaa vuosina 1762 sekä 1796–1917.


title: Holstein-Gottorp (suku)

text: Suku polveutuu Tanskan kuningas Fredrik I:n nuorimmasta pojasta Adolfista, jolle annettiin vuonna 1544 Holstein-Gottorpin herttuan arvo. Suku jakautui myöhemmin neljään sukuhaaraan. Vanhimman sukuhaaran päämies, Holstein-Gottorpin herttua Karl Peter Ulrich, jonka äiti oli venäläinen suuriruhtinatar Anna Petrovna, valittiin vuonna 1762 Venäjän keisariksi nimellä Pietari III kun alkuperäinen Romanovin hallitsijasuku oli sammunut. Vaikka Pietari III:n hallitsijakausi jäi lyhyeksi, kaikki Venäjän keisarit vuonna 1796 valtaan tulleesta Paavali I:stä lähtien olivat hänen jälkeläisiään ja Holstein-Gottorpin suku oli siten tosiasiassa Venäjän keisarisukuna vuoteen 1917, vaikka käyttikin siellä nimeä Romanov.


title: Holstein-Gottorp (suku)

text: Vuonna 1751 Ruotsin kuninkaaksi valittu Aadolf Fredrik edusti suvun erästä nuorempaa haaraa. Hänen sukunsa hallitsi Ruotsia vuoteen 1818, jolloin kruunu siirrettiin Bernadotten suvulle. Ruotsalaisen sukuhaaran viimeinen miespuolinen edustaja oli vuonna 1877 kuollut Kustaa IV Aadolfin poika, Vaasan prinssi Kustaa. Vuosina 1814–1818 suku hallitsi myös Ruotsin kanssa personaaliunionissa ollutta Norjaa.


title: Holstein-Gottorp (suku)

text:
Holstein-Gottorpin herttuan arvo oli siirtynyt Pietari III:n keisariksi tulon yhteydessä hänen pojalleen Paavalille, joka vuonna 1773 luovutti sopimuksella herttuakuntansa Tanskalle ja sai vastineena Oldenburgin herttuakunnan ja Delmenhorstin. Hän lahjoitti ne samana vuonna isoisänsä serkulle, Ruotsin kuningas Aadolf Fredrikin veljelle Fredrik Augustille, joka sai seuraavana vuonna Oldenburgin herttuan arvon. Holstein-Gottorpit hallitsivat sen jälkeen Oldenburgia, vuodesta 1815 suurherttuakuntana ja vuodesta 1871 osana Saksan keisarikuntaa. Suvun viimeinen hallitsija oli vuonna 1918 vallankumouksella syrjäytetty Oldenburgin suurherttua Fredrik August II.
Hallitsijanimenä vuoteen 1774 kreivi, vuosina 1774–1829 herttua, vuodesta 1829 suurherttua.


title: Panipatin ensimmäinen taistelu

text: Panipatin ensimmäinen taistelu käytiin Suurmogulien valtakunnan perustaja Baburin ja afgaanitaustaisen Lodi-dynastian hallitsija Ibrahim Lodin välillä 21. huhtikuuta 1526 Panipatissa Haryanan alueella Pohjois-Intiassa. Timur Lenkistä polveutuva Babur kukisti Delhin sulttaani Ibrahimin ja loi myöhemmin suurta osaa Intiasta hallinneen Suurmohgulien valtakunnan perustan.


title: Panipatin ensimmäinen taistelu

text: Zahir-ud-din Muhammad Babur nousi valtaan vuonna 1494. Hän kuului Timur Lenkistä polveutuvaan Timuridien dynastiaan. Isänsä puolelta hän oli turkkilainen ja hänen äitinsä polveutui Tšingis-kaanista. Uransa alkupuolella hän pyrki valtaamaan takaisin Timur Lenkin aikanaan hallitsemat alueet vallaten entisen pääkaupunki Samarkandin kolme kertaa, mutta tullen kertaalleen ajetuksi takaisin Kabuliin uzbekien kukistamana. Viimeinen toivo esi-isänsä valtakunnan palauttamisesta haihtui, kun osmanien sulttaani Selim I kukisti Baburin persialaiset liittolaiset Čalderanin taistelussa vuonna 1514. Sittemmin Baburin huomio kiinnittyikin Intiaan. Baburin armeija yhdisteli turkkilaista ja mongolilaista sotilasperinnettä. Sen valtaosa koostui ratsujousimiehistä ja osmaneilta oli omaksuttu tapa käyttää tuliaseita. Baburin lähes koko jalkaväki oli aseistettu lunttulukkomusketeilla ja hänellä oli vaikuttava tykistö.


title: Panipatin ensimmäinen taistelu

text: Vuonna 1519 Babur kukisti reitillä Punjabiin olleet vuoristoheimot ja teki sen jälkeen useita hyökkäyksiä Pohjois-Intiaan. Hänen pääasialliset vastustajansa Intiassa olivat Lodi-dynastian johtamat afgaanit, jotka olivat aikaisemmin muuttaneet tasangoille. Baburin onnistui aluksi luoda hatara liitto Punjabin varakuningas Daulat Khan Lodin ja tämän setä Alam Khan Lodin kanssa, joiden yhteisenä tavoitteena oli syöstä vallasta Delhin sulttaani Ibrahim Lodi. Daulat Khanin juonittelu hajotti kuitenkin liiton ja samaan aikaan Baburin täytyi vastata uzbekien hyökkäyksiin kotimaassaan. Sotaretki Intiaan lykkääntyi vuoteen 1525 saakka, jolloin Babur voitti Daulat Khanin joukot ja eteni Ibrahimia vastaan.


title: Panipatin ensimmäinen taistelu

text: Ibrahimin armeijaan sanotaan kuuluneen 100 000 miestä ja 1 000 sotanorsua Baburin 10 000:ta miestä vastaan. Ibrahimilla ei kuitenkaan ollut Baburin joukkojen tapaan tuliaseita tai nopeasti liikkuvaa ratsuväkeä. 12. huhtikuuta 1526 Babur asettui asemiin armeijansa oikean siiven kanssa Delhin pohjoispuolelle Panipatiin. Babur jäljitteli osmanien taktiikkaa Chaldiranin taistelussa, heidän taistelulinjansa keskustassa olivat lunttulukkomuskettimiehet ja kanuunat, joiden asemia oli vahvistettu sitomalla yhteen 700 vaunua ja rakentamalla niistä asemien eteen rintamavarustuksen. Oikeaa ja vasempaa sivustaa vahvistettiin taisteluhaudoilla ja kaadetuista puista rakennetulla suoja-aidalla ("abatis"). Asemien välissä oli aukkoja, joista ratsuväki saattoi tehdä rynnäkköjä tilaisuuden niin salliessa. Baburin armeija saattoi jatkaa linnoitustöitään kahdeksan päivän ajan, vaikka Ibrahimin armeija oli jo saapunut paikalle. Ibrahim ei syystä tai toisesta hyökännyt Baburin asemiin. Yöllä 20. huhtikuuta Baburin joukot hyökkäsivät Ibrahimin leiriin, mutta yritys epäonnistui pimeässä. Voitto rohkaisi Ibrahimin armeijaa, joka viimein 21. huhtikuuta järjestäytyi hyökkäystä varten.


title: Panipatin ensimmäinen taistelu

text: Afgaanit hyökkäsivät 21. huhtikuuta keskittyen Baburin oikeaa siipeä vastaan. Heidän etenemisensä pysähtyi nopeasti Baburin linnoitusvarusteisiin.ja Baburin reservit siirtyivät tukemaan uhattua kaistaletta. Takajoukot tunkivat eteenpäin tajuamatta työntävänsä etujoukkoja vallihautoihin ja abatis-aitaa vasten. Samaan aikaan puolustajat tulittivat ihmismassaa lunttulukkomusketeillaan ja kanuunoilla. Baburin ratsuväki rynnäköi varustuksien aukoista ja ajoi Ibrahimin sotanorsut pakoon nuolia ampumalla. Baburin vasen siipi alkoi edetä. Afgaanit pitivät puolensa jonkin aikaa, kunnes Babur sai vahvistuksia keskustastaan. Afgaanit tekivät useita vastarynnäkköjä, jotka lyötiin kuitenkin takaisin. Taistelun kuluessa osa Baburin joukoista suoritti tulughman, joka oli laaja kahden kevyen ratsuväen ryhmän suorittama saartoliike, jonka tarkoituksena oli hyökätä vihollisen selustaan. Toista liikkeeseen osallistunutta ratsuväenosastoa johti Baburin poika Humayun. Perääntymistiet tukkineet ratsuväen sotilaat ampuivat sitten nuolilla loukkuun jäänyttä viholliskasaumaa. Ibrahim sai surmansa monien miestensä mukana ja taistelu oli ohi puoleenpäivään mennessä.


title: Panipatin ensimmäinen taistelu

text: Baburin armeija kärsi vain vähäiset tappiot, kun taas afgaanit menettivät noin 15 000 miestä kaatuneina. Babur valloitti Delhin ja Agran nopeasti voittonsa jälkeen Panipatissa. Sieltä käsin hän vahvisti otettaan Pohjois-Intiassa kukistaen rajputit Kanuan taistelussa vuonna 1527 ja vallaten Chandrin linnakkeen vuonna 1528. Babur kuoli vuonna 1530 ja tuolloin hänen valtakuntansa ulottui Kabulista Punjabiin ja Delhiin, idässä Bihariin ja etelässä Gwalioriin. Hänen tulevat perillisensä Suurmogulien valtakunnassa hallitsivat sittemmin koko Etu-Intian niemimaata.


title: Burman sosialistisen ohjelman puolue

text: Burman sosialistisen ohjelman puolue (မြန်မာ့ဆိုရှယ်လစ်လမ်းစဉ်ပါတီ, ) oli Burmaa vuosina 1962–1988 hallinnut puolue.


title: Burman sosialistisen ohjelman puolue

text: Puolueen perustamisen taustalla oli pääministeri U Nulta vallan 1962 kaapanneen kenraali Ne Winin johtaman juntan, Burman vallankumousneuvoston julistus "Burmalainen tie sosialismiin".


title: Burman sosialistisen ohjelman puolue

text: BSPP perustettiin 4. heinäkuuta 1962. BSPP julkaisi ohjelmansa burmaksi ja englanniksi nimillä "The specific characteristics of the Burma Socialist Programme Party" ja "The System of Correlation between Man and His Environment".


title: Burman sosialistisen ohjelman puolue

text: Maasta tuli virallisesti yksipuoluevaltio sotilasjuntan maaliskuun 1964 määräyksellä, joka lakkautti muut puolueet. BSPP avautui kaaderipuolueesta massapuolueeksi 1971, jolloin puolueen jäsenyys sallittiin. Tästä huolimatta sotilaat ja poliisit muodostivat suurimman osan sen jäsenistöstä. Avautumisen jälkeen järjestettiin puoluekokouksia, joissa valittiin 150–200-jäseninen keskuskomitea ja 10–15-jäseninen toimeenpaneva komitea (politbyroo).


title: Burman sosialistisen ohjelman puolue

text: Marraskuussa 1977 puolueessa järjestettiin puhdistus, jossa erotettiin jäseniksi hakeutuneet ja arvoasteikoissa nousseet entiset kommunistit, jotka uhkasivat sotilaiden valtaa puolueessa. Keskuskomiteaan asti ulottuneissa puhdistuksissa erotettiin tuhansia jäseniä kommunisteina tai näiden kannattajina.


title: Burman sosialistisen ohjelman puolue

text:
Puolueen valta kaatui 1988, kun Ne Win otti heinäkuun 1988 ylimääräisessä puoluekokouksessa vastuun maaliskuun ja kesäkuun 1988 "surullisista tapahtumista" ja jätti eronpyyntönsä. Hän ilmoitti myös muun puoluejohdon ja presidentti San Yun erosta ja ehdotti kansanäänestystä haluttaisiinko maan jatkavan yksipuoluevaltiona vai siirtymistä monipuoluejärjestelmään.
Puoluekokous hyväksyi Ne Winin ja San Yun eron, mutta hylkäsi muut erottamiset ja valta-asemansa lakkauttamisen. Sein Lwin valittiin uudeksi puheenjohtajaksi. Levottomuuksien jatkuessa järjestettiin uusi ylimääräinen puoluekokous syyskuussa, jossa Maung Maung valittiin puheenjohtajaksi 19. elokuuta 1988. Hän oli ensimmäinen siviili puolueen johdossa. Parlamentti vahvisti hänet myös maan presidentiksi seuraavana päivänä.
Syyskuussa puolue järjesti vielä kolmannen ylimääräisen puoluekokouksen jossa luvattiin maassa järjestettävän monipuoluevaalit.


title: Burman sosialistisen ohjelman puolue

text: Syyskuun 18. kenraali Saw Maungin johtama SLORC-juntta kaappasi vallan maassa ja kukisti mielenosoitukset.


title: Aarre Hemming

text: Aarre Hemmo Johannes Hemming (16. marraskuuta 1928 Viipuri – 7. elokuuta 2007 Lahti) oli suomalainen kapellimestari ja professori, joka toimi Lahden musiikkiopiston rehtorina ja kohotti merkittävästi Lahden Oopperan taiteellista tasoa.


title: Aarre Hemming

text: Hemming opiskeli Sibelius-Akatemiassa viulunsoittoa Onni Suhosen johdolla ja orkesterinjohtoa Leo Funtekin johdolla ja valmistui kapellimestariksi vuonna 1953. Hän opiskeli myös musiikkitiedettä Helsingin yliopistossa ja suoritti lisensiaatintutkinnon vuonna 1959. Hemming toimi aluksi Helsingin kaupunginorkesterin viulistina (1952–1962) ja kirjastonhoitajana (1962–1965). Vuodesta 1965 hän toimi Lahden musiikkiopiston rehtorina ja kehitti musiikinopetusta paitsi Lahdessa myös koko maassa. Niin kutsuttu musiikkiluokkatoiminta kehittyi hänen aloitteestaan. Hän jäi eläkkeelle vuonna 1991.


title: Aarre Hemming

text: Hemming hoiti useita luottamustehtäviä muun muassa valtion säveltaidetoimikunnassa. Hänelle myönnettiin professorin arvonimi vuonna 1989.


title: Sierra Leonen pääministeri

text: Sierra Leonessa oli pääministerin virka viran perustamisesta vuonna 1954 viran lakkauttamiseen vuonna 1978. Sierra Leonen ensimmäinen pääministeri oli Milton Margai ja viimeinen Christian Alusine Kamara-Taylor.


title: Esselte

text:
Esselte on alun perin ruotsalainen konttoritarvikkeita valmistava ja markkinoiva yritys, jonka pääpaikka on nykyisin Luxemburgissa. Se perustettiin vuonna 1913 yhdistämällä 13 pientä kirjapainoa yhtiöksi nimeltä "Sveriges Litografiska Tryckerier" (SLT). Lyhenteeseen perustuvasta kutsumanimestä tuli niin suosittu, että vuonna 1970 yrityksen nimeksi otettiin Esselte.
Ensimmäisinä vuosikymmeninään SLT kehittyi Ruotsiin suurimpiin kuuluvaksi painotuotteiden painajaksi. Vuosina 1944–1974 yritykseen kuului oma paperitehdas Örebrossa (sittemmin Örebron kartonkitehdas, joka suljettiin 2010). Yrityksellä oli vahva jalansija myös pakkaustuotannossa aaltopahvipakkauksia valmistavan tytäryhtiön "Esselte Well" kautta. Kuluttajapakkauksia teki "Esselte Pac", mutta nämä molemmat myytiin pois 1980-luvulla. 1970- ja 1980-luvulla Esselte hankki omistukseensa myös muun muassa kohokirjoittimia valmistavan Dymon, siirtokirjaimia valmistavan Letrasetin, riippukansiojärjestelmiä valmistavan Oxford Pendaflexin sekä nitojia, rei’ittimiä ja asiakirjasäilyttimiä valmistavan Leitzin. Esselte-konserniin kuuluivat 1970- ja 1980-luvulla myös kustannusyhtiö "Norstedts Förlag", tietosanakirjoja kustantanut "Fokus", karttoja tehnyt "Esselte Map", oppikirjakustantaja "Esselte Studium" ja kirjapaino "Almqvist & Wiksell". Esselte oli mukana myös vuokra- ja myyntivideoiden julkaisutoiminnassa ja tunnettiin videovuokraamojen alkuaikojen vuokrattavasta videosoittimesta "Moviebox". "Esselte Pay TV" oli maksullista kaapelitelevisiotoimintaa, "Esselte Scribona" -merkillä valmistettiin sähkökirjoituskoneita ja varhaisia tekstinkäsittelylaitteita. Näistä kaikista toimialoista luovuttiin 1990-luvulle tultaessa. Sen jälkeen Esselte on keskittynyt konttoritarvikkeisiin kuten kansioihin, lomakelaatikoihin, nitojiin (Leitz ja Rapid), rei’ittimiin, kylmälaminointilaitteisiin (Xyron) ja tietokonetarvikkeisiin.


title: Esselte

text: Esselte oli pörssiyhtiö vuoteen 2002 saakka, jolloin sen osti yhdysvaltalainen pääomasijoitusyhtiö J. W. Childs. Vuodesta 2017 Esselten on omistanut yhdysvaltalainen konttoritarvikejätti ja pörssiyhtiö Acco Brands, jonka liikevaihto vuonna 2016 oli noin 1,5 miljardia Yhdysvaltain dollaria ja henkilöstömäärä noin 5 000. Accon muita tuotemerkkejä Esselten ohella ovat muun muassa Artline-kynät, Mead- ja At-A-Glance-kalenterit ja -muistikirjat, Derwent-taiteilijatarvikkeet, Five Star- ja Hilroy-koulutarvikkeet, GBC-laminointikoneet, Kensington-tietokonetarvikkeet, Rexel-asiakirjantuhoojat ja -sidontalaitteet sekä Leitz-arkistointitarvikkeet.


title: Hämeenlinnan uimahalli

text: Hämeenlinnan uimahalli on Hämeenlinnan Hämeensaaressa sijaitseva uimahalli. Vanajaveden rantaan sijoittuva uimahalli on rakennettu vuonna 1976 ja sitä on laajennettu ja remontoitu vuosina 2001 ja 2017. Viimeisimmän remontin valmistuttua uimahallin altaisiin lukeutuvat kuusiratainen 25 metrin kilpauintiallas, hyppyallas, vesijumppa-/kuntoallas, porealtaat, lastenallas, kahluuallas, ulkoallas sekä säädettävällä pohjalla varustettu monitoimiallas. Sekä miesten että naisten pesutilat on varustettu kahdella perinteisellä saunalla, yhdellä höyrysaunalla ja yhdellä infrapunasaunalla. Lisäksi uimahallissa on kuntosali, vesiliukumäki, ryhmien käyttöön varattavissa oleva liikuntasali sekä aulatilassa kahvio. Uusimmassa remontissa myös hallin julkisivumateriaali vaihtui tiilestä lasiin ja teräkseen. Uimahallin vieressä olevalla rannalla sijaitsee suosittu Hämeensaaren uimaranta.


title: Ylä-Kitulampi

text: Ylä-Kitulampi on lampi Jyväskylän Taka-Keljossa. Sen pinta-ala on 0,03 neliökilometriä ja pinnankorkeus 149,8 metriä. Selkäjärvi laskee Ylä-Kitulampeen, ja Ylä-Kitulampi laskee Ylä-Sallaajärveen. Ylä-Kitulammen länsipuolella on Kitukangas.


title: Kaoru Mori

text: Kaoru Mori (森 薫 "Mori Kaoru", s. 18. syyskuuta 1978) on japanilainen sarjakuvataiteilija, joka on luonut suositut mangasarjat Emma ja Aron morsiamet. Näiden sarjojen lisäksi hän on julkaissut mm. sarjan "Shirley", jota ei ole julkaistu suomeksi. Hänen teoksensa ovat voittaneet myös palkintoja.


title: Kaoru Mori

text: Monet Morin teokset sijoittuvat 1800-luvulle ja niiden päähenkilöinä on naisia. Mori on parhaiten tunnettu kauniista yksityiskohtaisesta piirustusyylistään.


title: Kaoru Mori

text: Kaoru Mori vieraili Animeconissa Suomessa vuonna 2014.


title: Sega Saturn Magazine

text: Sega Saturn Magazine oli brittiläinen Segan pelikonsoleihin ja peleihin keskittynyt lehti, joka tunnettiin myös nimellä Sega Magazine.


title: Sega Saturn Magazine

text: Lehti perustettiin kun "Mean Machines" lehti jaettiin kahtia "Mean Machines Sega" ja "Nintendo Magazine System" -lehdiksi.


title: Pitney Bowes

text: Pitney Bowes on yhdysvaltalainen pörssiyhtiö, joka tunnetaan postitukseen ja muuhun logistiikkaan liittyvistä tuotteistaan ja palveluistaan. Yrityksen perinteisesti tunnetuin tuote ympäri maailmaa on perustajan Arthur Pitneyn vuonna 1901 patentoima postimaksu- eli frankeerauskone. Nykyisin yrityksen painopistealueena on verkkokaupan tarvitsemat laitteet ja sovellukset.


title: Pitney Bowes

text: Arthur Pitney perusti postimaksukonettaan valmistamaan ja markkinoimaan vuonna 1910 "American Postage Meter Companyn". Kaksi vuotta aiemmin Walter Bowes oli perustanut "Universal Stamping Machine Companyn". Vuonna 1920 yritykset yhdistettiin Pitney Bowesiksi. Yhtiön suurin asiakas oli Yhdysvaltojen postilaitos, sota-aikana myös puolustusvoimat. Toisen maailmansodan jälkeen asiakkaiksi tuli yhä enemmän postimyynti- ja suoramarkkinointiyrityksiä.


title: Pitney Bowes

text: Perustajakaksikon lisäksi yrityksen alkuvaiheen avainhenkilö oli pitkään (1938–1964) sen pääjohtajana toiminut Walter Wheeler. Hänen johdollaan Pitney Bowes listautui New Yorkin pörssiin vuonna 1950 ja esitteli vuonna 1957 ensimmäisen postinlajittelukoneen. Vuonna 1968 ostettu Monarch Marking Systems Company esitteli maailman ensimmäisen viivakoodinlukijan. 1980-luvulla Pitney Bowes alkoi markkinoida myös kopiokoneita, telefax-laitteita ja sanelukoneita, ja seuraavan vuosikymmenen uutuus oli osoitteiden ja viivakoodien lasertulostus. 2000-luvulla Pitney Bowes on edennyt edelleen logistiikkatoimialalla monin yritysostoin.


title: Sosiaalilääketieteellinen aikakauslehti

text: Sosiaalilääketieteellinen aikakauslehti on aikakauslehti, jossa käsitellään sosiaalilääketiedettä eli terveyteen, sairauteen ja hyvinvointiin liittyviä aiheita yhteiskunnallisesta näkökulmasta. Artikkelit edustavat mm. kansanterveystiedettä, terveyssosiologiaa, yhteiskuntapolitiikkaa, terveystaloustiedettä ja terveydenhuoltotutkimusta. Lehti julkaisee empiirisiä, teoreettisia ja metodisia alkuperäisartikkeleita, tieteellisiä katsauksia ja tutkijapuheenvuoroja sekä muita kirjoituksia.


title: Sosiaalilääketieteellinen aikakauslehti

text: Lehteä julkaisee Sosiaalilääketieteen yhdistys ja se ilmestyy neljästi vuodessa painettuja ja verkossa. Aikakauslehden tieteellisten artikkelien hyväksymisessä sovelletaan vertaisarviointia.


title: Sosiaalilääketieteellinen aikakauslehti

text: Vuonna 2017 lehden päätoimittaja oli Sari Räisänen.


title: Pirun nyrkki (kappale)

text: Pirun nyrkki on Turmion Kätilöiden kappale ja single yhtyeen vuoden 2006 saman nimiseltä albumilta. Se julkaistiin 22. helmikuuta 2006 levymerkillä Ranka Recordings.


title: Pirun nyrkki (kappale)

text: Se debytoi Suomen virallisen listan toisella sijalla, ja pysyi listalla yhteensä seitsemän viikkoa.


title: Victor Ejdsell

text: Victor Ejdsell (s. 6. kesäkuuta 1995 Karlstad, Ruotsi) on ruotsalainen jääkiekkoilija, joka pelaa NHL-joukkue Chicago Blackhawksin organisaatiossa. Hän on pelipaikaltaan keskushyökkääjä, mutta Edjsell osaa pelata myös laidassa.


title: Victor Ejdsell

text: Ejdsell on Viking HC:n kasvatti. Hän debytoi seuran miesten joukkueessa vain 15-vuotiaana Ruotsin II-divisioonassa kaudella 2010–2011. Kaudeksi 2011–2012 Viking putosi III-divisioonaan, jonka paras pistemies ja syöttäjä Ejdsell oli nousukarsintasarjassa tehoilla 2+4=6. Hän pelasi osan kaudestaan myös seuran J18-junioreissa, joiden sisäisen piste-, maali- ja syöttöpörssin Ejdsell voitti tehoilla 19+22=41, joilla hän jakoi J18 Division 1:n pistepörssin seitsemännen sijan kolmen muun pelaajan kanssa. Kesken kauden 2012–2013 Ejdsell siirtyi Vikingistä sarjatasoa ylemmäs II-divisioonan Sunne IK:hon, jonka toiseksi paras pistemies hän oli Anders Skoogin jälkeen tehoilla 23+36=59.


title: Victor Ejdsell

text: Kaudeksi 2013–2014 Ejdsell siirtyi Färjestad BK:n J20-junioreihin. Hän oli 17 osumallaan joukkueen kolmanneksi paras maalintekijä. Ejdsell voitti kauden päätteeksi J20 SuperElitin hopeaa. Hän edusti Färjestadia kauden aikana myös U20 Super Challengessa. Kaudella 2014–2015 Ejdsell nousi joukkueensa kapteeniksi ja voitti Färjestadin sisäisen piste- ja syöttöpörssin tehoilla 18+21=39. Hän debytoi kauden aikana myös seuran miesten joukkueessa, jossa Ejdsell pelasi 12 runkosarja- ja yhden Mestarien liigan ottelun tehden yhden maalin. Hän teki SHL-debyyttinsä 4. lokakuuta 2014 Linköpings HC:tä vastaan, jolloin Ejdsell teki myös ensimmäisen SHL-maalinsa.


title: Victor Ejdsell

text: Helmikuussa 2015 Ejdsell teki vuoden mittaisen SHL-sopimuksen Färjestadin kanssa. Hän pelasi joukkueessa kauden aikana yhdeksän runkosarja-, kaksi playoff- ja kolme CHL-ottelua tehden yhden maalin. Suurimman osan kaudestaan Ejdsell pelasi kuitenkin lainalla Allsvenskan-joukkue Timrå IK:ssa, jossa Ejdsell teki 20 runkosarjaottelussa tehot 4+8=12 ja viidessä nousukarsintasarjan ottelussa yhden syöttöpisteen. Kaudeksi 2016–2017 hän siirtyi jatkamaan Allsvenskan-uraansa vuoden mittaisella sopimuksella BIK Karlskogan riveihin. Hän voitti sarjan pistepörssin tehoilla 25+27=52. Ejdsell oli nousukarsintasarjassa joukkueensa paras maalintekijä neljällä osumallaan. Hänet valittiin kauden päätteeksi Allsvenskanin arvokkaimmaksi pelaajaksi ja vuoden hyökkääjäksi.


title: Victor Ejdsell

text: Toukokuussa 2017 Ejdsell teki kaksivuotisen sopimuksen SHL-joukkue HV71:n kanssa. Vain viisi päivää myöhemmin Ejdsell teki kuitenkin kaksivuotisen tulokassopimuksen Nashville Predatorsin kanssa. Hän siirtyi kaudeksi 2017–2018 kuitenkin vielä lainalle HV71:een. Ejdsellin ensimmäinen kokonainen SHL-kausi toi 50 runkosarja- ja kahdessa playoff-ottelussa tehot 20+14=34. Hän oli runkosarjassa joukkueensa paras maalintekijä ja toiseksi paras pistemies Lawrence Pilutin jälkeen. Ejdsell jakoi koko SHL:n maalipörssin kuudennen sijan Färjestad BK:n Michael Lindqvistin kanssa.


title: Victor Ejdsell

text: NHL:n siirtorajan kynnyksellä, helmikuussa 2018 Predators kauppasi Ejdsellin sekä kesän ensimmäisen ja neljännen kierroksen varausvuoron Chicago Blackhawksiin vaihdossa Ryan Hartmaniin ja kesän 2018 viidennen kierroksen varausvuoroon. SHL-kauden päätteeksi, maaliskuussa 2018 hän siirtyi AHL-joukkue Rockford IceHogsin vahvuuteen. Ejdsell pelasi siellä kaksi ottelua, kunnes hänet nostettiin Blackhawksin NHL-joukkueen vahvuuteen. Ejdsell teki NHL-debyyttinsä runkosarjan kuudenneksi viimeisellä kierroksella 26. maaliskuuta 2018 San Jose Sharksia vastaan. Hän sai ottelussa jääaikaa 17.25 minuuttia. Ejdsell keräsi ottelusta teholukeman –3.


title: Victor Ejdsell

text: Ejdsell on pelannut Ruotsin A-maajoukkueessa viisi ottelua tehden yhden syöttöpisteen. Hänet valittiin A-maajoukkueeseen ensimmäisen kerran BIK Karlskogan Allsvenskan-joukkueesta ja Ejdsell teki A-maajoukkuedebyyttinsä 3. huhtikuuta 2017 Budapestissä Unkaria vastaan. Hän on pelannut myös neljä nuorten maaottelua.


title: Harlekiinileppäpirkko

text: Harlekiinileppäpirkko ("Harmonia axyridis") on 5-9 millimetriä pitkä leppäkerttulaji, jonka pohjaväri voi olla, keltaoranssi, oranssinpunainen, punainen tai musta. Pilkut ovat mustia tai punaisia. Harlekiinileppäpirkko on peräisin Itä-Aasiasta, mutta se on laajalle levinnyt myös Eurooppaan. Suomeen laji ei ole levinnyt. Harlekiinileppäpirkkoa on käytetty pitkään USA:ssa ja myös Portugalissa, Kreikassa, Ukrainassa, Tunisiassa ja Italiassa kirvojen ja kilpikirvojen biologisessa torjunnassa. Sen on havaittu kuitenkin olevan helposti leviävä vieraslaji. Harlekiinileppäpirkon pelätään syrjäyttävän eurooppalaisia leppäpirkkolajeja.


title: Harlekiinileppäpirkko

text: Harlekiinileppäpirkon saalistajia luonnossa ovat ainakin: harmaapäätikka ("Picus canus"), toukkatyppylude ("Podisus maculiventris") ja pähkinänakkeli ("Sitta europaea").


title: Katja Saari

text:
Katja Saari on suomalainen aktiiviuransa lopettanut pesäpalloilija, joka muistetaan muun muassa Lapuan Virkiän pitkäaikaisena lukkarina. Virkiän lisäksi Saari pelasi Vähänkyrön Viestin, Kajaanin Hymyn, Oulun Lipon ja Jyväskylän Kirittärien riveissä kaikkiaan 374 naisten Superpesis-ottelua, joka riittää kaikkien aikojen listalla neljänteen tilaan.
Ulkopelissä Saari oli ennenmuuta vaihtolyöjä, mistä kertoo kaikkien aikojen listan kärkipaikkaan oikeuttavat 2362 kärkilyöntiä ja lyöjätilaston viidenteen sijaan oikeuttavat 700 lyötyä juoksua.


title: Katja Saari

text: Saari valittiin Vuoden pesäpalloilijaksi neljästi, vuosina 1998, 2001, 2003 ja 2005


title: Katja Saari

text: Oman peliuransa jälkeen Saari toimi Jyväskylän Kirittärien valmentajana ja pelinjohtajana.


title: Isle of Dogs (elokuva)

text: Isle of Dogs on vuonna 2018 ensi-iltansa saanut stop motion -animaatioelokuva, jonka on ohjannut ja käsikirjoittanut Wes Anderson. Elokuva sijoittuu dystopiseen Japaniin, jossa koirat on julistettu laittomiksi. Elokuvan äänirooleissa esiintyvät muun muassa Bryan Cranston, Edward Norton, Bill Murray, Jeff Goldblum, Bob Balaban, Kunichi Nomura ja Koyu Rankin.


title: Isle of Dogs (elokuva)

text: Elokuva sai parhaan ohjauksen Hopeisen karhun Berliinin elokuvajuhlilla helmikuussa 2018.


title: Suurmestari (sarjakuvahahmo)

text: Suurmestari, oikealta nimeltään En Dwi Gast, Marvel-kustantamon luoma sarjakuvahahmo. Hahmon ensiesiintyminen tapahtui "The Avengers" -lehden numerossa 69. Suurmestari on yksi Universumin vanhimmista. Hän on taitava oppimaan kaikkien sivilisaatioiden pelit. Hänet kuvaillaan joissain medioissa myös Keräilijän ”veljeksi”.


title: Suurmestari (sarjakuvahahmo)

text: Suurmestari edusti yhtä univesumin vanhimmista roduista. Hänellä oli kerran hallussaan Mielikivi, yksi Ikuisuuskivistä, kunnes Thanos vei sen. Hän on kosminen pelaaja, joka usein asettaa kaksi osapuolta toisiaan vastaan. Hän on käyttänyt Squadron Sinisteria, Daredeviliä, Puolustajia, Itä- ja Länsirannikon Kostajia, sekä crossover-sarjakuvissa Kostajia, Malibu Comicsin Ultraforcea sekä DC Comicsin Oikeuden Puolustajia.


title: Suurmestari (sarjakuvahahmo)

text: Esiintyessään ensimmäistä kertaa Suurmestari haastoi Kang Valloittajan. Jos Suurmestari voittaisi, Kangin planeetta tuhoutuisi, mutta jos Kang voittaisi, Ravonna herätettäisiin henkiin. Se käyttivät pelinsä osapuolina Kostajia sekä Squadron Sinisteria. Kang kuitenkin hävisi, koska Mustan Ritarin ei ollut Kostajien täysivaltainen jäsen, jolloin Kang päätti vaihtaa voiman Ravonnan henkiinherättämiseksi voimaan tappaa Kostajat. Kang ei kuitenkaan voinut käyttää voimaa Mustaan Ritariin. Myöhemmin Suurmestari käytti Puolustajia pelissä Prime Moveria vastaan.


title: Suurmestari (sarjakuvahahmo)

text: Suurmestari haastoi strategiapeliin itse Kuoleman, jotta voisi voittaa itselleen kyvyn herättää Keräilijä kuolleista. Kumpikin osapuoli käytti pelinappuloina suurta osaa Maan supersankareista. Suurmestari lupasi, ettei voittonsa jälkeen enää käyttäisi Maan sankareita pelinappuloinaan. Suurmestari voitti, mutta sai selville, ett' herättääkseen Keräilijän henkiin hänen olisi itse kuoltava. Suurmestari tunsi, ettei peli ollut pelattu loppuun ellei voimaa käytettäisi. Kuolema suostui antamaan Suurmestarin uhrata supersankareiden henget sijastaan, mutta pitäkseen aikaisemman lupauksensa Suurmestari uhrasi itsensä herättääkseen Keräilijän henkiin.


title: Suurmestari (sarjakuvahahmo)

text: Suurmestari ilmestyi haudan takaa manipuloimaan Keräilijän avustuksella Itä- ja Länsirannikot Kostajien välissä baseball-peliä, todeten itsensä vapaaksi lupauksestaan jättää Maa rauhaan, koska oli kuollut. Kun joukkueet ajautuivat väkivaltaiseen taisteluun, Suurmestario yritti syrjäyttää Kuoleman paikan ja viedä hänen voimansa. Hän pakotti Kostajat taisteluun Kuoleman Legioonaa vastaan pysäyttämään voimakkaat pommit, jotka voisivat tuhota kaiken elollisen. Vain Kapteeni Amerikka ja Haukan silmä selvisivät hengissä, mutta pakotettiin uuteen taisteluun Legioonaa vastaan. Haukansilmä suostutteli Suurmestarin laittamaan kaikki pelkän sattuman varassa ratkeavaan peliin. Haukansilmä piti selkänsä takana nuolta kummassakin kädessään, mutta vain toisessa oli kärki. Jos Suurmestari arvaisi missä kärjellä varustettu nuoli oli, hän voittaisi. Suurmestari arvasi värin, mutta Haukansilmä myönsi Kapteeni Amerikalle huijanneensa irrottamalla salaa keihäänkärjen Suurmestarin arvattua. Hämäys antoi Kuolemalle aikaa vapautua ja karkoittaa Suurmestari, josta tuli kuolematon. Palkkioksi avusta Kuolema herätti kaikki kuolleet Kostajat jälleen henkiin. Tämän seurauksena myös kaikki muutkin Universumin vanhimmat saivat kuolemattomuuden.


title: Vesa

text: Vesa voi tarkoittaa seuraavia:


title: Perunkajärvi (Rovaniemi, Perunkajärvi)

text: Perunkajärvi on Lapissa Rovaniemellä Perunkajärven kylässä noin 28 kilometrin päässä Rovaniemen keskustaajamasta sijaitseva järvi.


title: Perunkajärvi (Rovaniemi, Perunkajärvi)

text: Järven pinta-ala on 920 hehtaaria eli 9,2 neliökilometriä. Se on 14,9 kilometriä pitkä ja 1,6 kilometriä leveä. Järvessä on kuusi pientä luotamaista saarta, joista pisin on 100 metriä pitkä. Luoteispäässä sijaitsee Ylipäänsaari, joka on pyöreä ja halkaisijaltaan 70 metriä. Järvelle näkyy etelässä Pirttiselkä, joka kohoaa 150 metriä järven vedenpinnan yläpuolelle, ja järven pohjoispäähän näkyy Peurunkaselkä, joka kohoaa 160 metriä järven yläpuolelle.


title: Perunkajärvi (Rovaniemi, Perunkajärvi)

text: Järvi on luodattu ja siitä on julkaistu syvyyskartat. Sen tilavuus on 78 miljoonaa kuutiometriä eli 0,078 kuutiokilometriä. Järven keskisyvyys on 8,4 metriä ja suurin syvyys on 53 metriä. Syvin kohta sijaitsee Perunkajärven edustalla Isolahdenniemen kohdalla. Järvessä kulkee pituussuuntainen kalliomurros, jonka on aiheuttanut kalliomurros. Siinä on useita lähes 50 metrisiä syvänteitä ja niiden lisäksi luoteessa useita yli 20 metrisiä syvänteitä.


title: Perunkajärvi (Rovaniemi, Perunkajärvi)

text: Järven rantaviivan pituus on 45 kilometriä ja sen rannat ovat pääasiassa metsämaata. Rannoille asti ulottuu joissakin paikoin pienet peltoalat, mutta niiden väliin jää monia avosoitakin. useimmat rantojen rakennukset ovat vapaa-ajan asuntoja, mutta myös haja-asutustakin on merkittävästi. Posionniemellä sijaitsee pieni Peurunkajärven kylä, jonne tulee etelästä Olkkajärveltä yhdystie 19745. Siitä haarautuu järven toiselle puolelle kulkeva yhdystie 19747.


title: Perunkajärvi (Rovaniemi, Perunkajärvi)

text: Järvi sijaitsee Kemijoen vesistössä (vesistöaluetunnus 65) Raudanjoen valuma-alueen (65.7) Perunkajoen valuma-alueella (65.75), jonka Perunkajärven alueeseen (65.752) järvi kuuluu. Järven vedenpinnan korkeus on 150,1 metriä mpy.


title: Perunkajärvi (Rovaniemi, Perunkajärvi)

text: Valuma-alue saa pääosan vedestään omalta valuma-alueeltaan ja Kiiskijoen valuma-alueelta (65.753), jonka Ala-Kiiskijärvestä (56 ha) lähtevä laskujoki on Ala-Kiiskijoki.


title: Perunkajärvi (Rovaniemi, Perunkajärvi)

text: Perunkajärven alueella on seitsemän yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Lavajärvi (91 ha), Siikalampi (12 ha) ja Lavalampi (5 ha), joiden laskuoja on Myllyoja, Sammallampi (2 ha) ja Pulkkalampi (17 ha), joiden laskuoja Sammaloja laskee Perunkalahteen. Järven laskujoki on Perunkajoki, joka alkaa järven kaakkoispäästä ja yhtyy Raudanjokeen Vikajärven yläpuolella. Vesireitti jatkuu Raudanjokena virraten Olkkajärven läpi Jyrhämänjärveen, josta se saapuu Kemijokeen Oikarisessa.


title: Kevin Stenlund

text:
Kevin Stenlund (s. 20. syyskuuta 1996 Tukholma, Ruotsi) on ruotsalainen jääkiekkoilija, joka pelaa SHL-joukkue HV71:ssä lainalla NHL-joukkue Columbus Blue Jacketsista. Hän on pelipaikaltaan keskushyökkääjä. Stenlund laukoo oikealta. Elite Prospects -sivuston Curtis Joen vuonna 2014 tekemän analyysin mukaan hän on älykäs ja isokokoinen sentteri, joka hallitsee kiekkoa erinomaisesti. Joen mukaan Stenlundin suurin vahvuus on hänen peliälynsä. Stenlund pelaa yksinkertaista, kokonaisvaltaista ja tasaista peliä ja hän käyttää vahvuuksiaan hyväksi. Stenlund pelaa myös varsin fyysisesti ja häneltä on vaikea riistää kiekkoa,
mutta Stenlundilla on kuitenkin kehitettävää luistelussa.


title: Kevin Stenlund

text: Stenlund on IFK Tumban kasvatti. Hän siirtyi juniorina sittemmin Botkyrka HC:hen. Stenlund oli kaudella 2011–2012 seuran J18-junioreiden paras pistemies ja maalintekijä tehoilla 24+15=39. Hän jakoi koko J18 Division 1:n maalipörssin viidennen sijan IFK Oren Joel Bondin kanssa. Stenlund oli myös nousukarsintasarjassa Botkyrkan paras pistemies, maalintekijä ja syöttäjä tehoilla 4+4=8. Hän debytoi samalla kaudella myös miesten peleissä pelattuaan yhden ottelun vain 15-vuotiaana Ruotsin II-divisioonassa.


title: Kevin Stenlund

text: Kaudeksi 2012–2013 Stenlund siirtyi HV71:n J18-junioreihin. Kauden 2013–2014 päätteeksi hän voitti J20 SuperElitin mestaruuden. Kaudella 2014–2015 Stenlund nousi HV71:n J20-junioreiden kapteeniksi. Hän oli tehoilla 14+22=36 joukkueen paras syöttäjä Filip Ahlin kanssa ja toiseksi paras pistemies hänen jälkeensä. Stenlund debytoi samalla kaudella myös HV71:n SHL-joukkueessa, jossa hän pelasi 17 runkosarjaottelua tehden yhden maalin. Stenlund teki SHL-debyyttinsä 18. marraskuuta 2014 Färjestad BK:ta vastaan. SHL-uransa avausmaalin hän teki 3. maaliskuuta 2015 vieraissa Leksands IF:ää vastaan.


title: Kevin Stenlund

text: Columbus Blue Jackets varasi Stenlundin toisella kierroksella 58. pelaajana . Ennen tätä, maaliskuussa 2015 hän teki HV71:n kanssa kaksivuotisen SHL-sopimuksen. Stenlund teki siellä varsinaisen tulokaskautensa 2015–2016 aikana 43 runkosarjaottelussa tehot 1+1=2, kuudessa playoff-ottelussa yhden maalin ja viidessä Mestarien liigan ottelussa yhden maalin. Hän pelasi kauden aikana myös yhden ottelun lainalla sarjatasoa alempana HockeyAllsvenskan-joukkue HC Vita Hästenissä lokakuussa 2015. Kaudella 2016–2017 Stenlund teki SHL:n runkosarjassa tehot 13+7=20 ja pudotuspeleissä tehot 4+6=10. Hänellä oli CHL:ssä HV71:n paras teholukema (+4). Stenlund voitti kauden päätteeksi Ruotsin-mestaruuden. Hän pelasi kauden aikana myös kaksi Allsvenskan-ottelua lainalla Västerviks IK:ssa syyskuussa 2016.


title: Kevin Stenlund

text: Toukokuussa 2017 Stenlund teki kolmivuotisen tulokassopimuksen Columbus Blue Jacketsin kanssa. Hän siirtyi kaudeksi 2017–2018 vielä lainalle HV71:een.


title: Kevin Stenlund

text: Stenlund on pelannut seitsemän nuorten maaottelua.


title: Thomson Reuters

text: Thomson Reuters Corporation on suuri yhdysvaltalais-kanadalainen uutis-, informaatiotuotantoon sekä kustannus- ja julkaisutoimintaan erikoistunut yrityskonserni, joka syntyi vuonna 2008 kahden yhtiön, kanadalaisen Thomson Corporationin ja yhdysvaltalaisen Reutersin yhdistyessä.


title: Thomson Reuters

text: Yritys keskittyy kolmeen liiketoiminta-alueeseen uutis-, julkaisu- ja informaatiotuotannossaan: Liiketalous ja riski, Laki, ja Verotus & kirjanpito. Yritys pyrkii tarjoamaan näillä toimialoilla toimiville ihmisille älykästä aineistoa, teknologisia ratkaisuja ja osaavaa asiantuntijapalvelua omien tuotteittensa ja henkilökuntansa välityksellä.


title: Thomson Reuters

text: Yhdysvaltalainen talousjulkkaisu Forbes luokitteli Thomson Reutersin vuonna 2016 maailman 470. suurimmaksi julkiseksi osakeyhtiöksi. Yhtiöllä on pääkonttori sekä Kanadan Torontossa että Yhdysvaltain New Yorkissa. Konsernin liikevaihto oli 11,17 miljardia Yhdysvaltain dollaria ja yhtiön palveluksessa oli 45 700 työntekijää (2016).


title: Advance Publications

text: Advance Publications on suuri yhdysvaltalainen, yksityisesti omistettu mediakonserni. Vuonna 1922 perustetun yhtiön pääkonttori on Staten Islandilla New Yorkissa. Vuonna 2016 Advance Publicationsin palveluksessa oli noin 9 000 työntekijää. Konsernin liikevaihto oli noin 2,4 miljardia Yhdysvaltain dollaria (2016). Tämä merkitsi huomattavaa (noin 70 prosentin) laskua edelliseen tilikauteen (liikevaihto tuolloin 6,42 mrd. USD), ja oli paljolti seurausta Bright House Networks -kapelitv-yhtiön myymisestä Charter Communications -yhtiölle.


title: Advance Publications

text: Lehtikonsernin julkaisutoiminta tapahtuu useiden tytäryhtiöiden kautta. Tytäryhtiöitä ovat muun muassa Condé Nast Publications, Parade Publications, Fairchild Publications, American City Business Journals, ja Golf Digest. Konsernin julkaisuja ovat muun muassa Glamour, Vogue, Vanity Fair, ja GQ, ja useat yhdysvaltalaiset sanomalehdet. Se omistaa myös 31 prosentin osuuden Discovery Communications -yhtiöstä.


title: Cox Enterprises

text: Cox Enterprises on suuri, noin 60 000 ihmistä työllistävä yksityisesti omistettu yhdysvaltalainen yritys, joka toimii tietoliikennepalvelujen, joukkoviestinnän ja autokaupan alalla. Sen keskeisiä tytäryhtiöitä ovat Cox Communications, Cox Media Group ja Cox Automotive. Vuonna 2016 konsernin liikevaihto oli 20,1 miljardia Yhdysvaltain dollaria. Yrityksen kotipaikka on Atlanta, Georgian osavaltiossa.


title: Cox Enterprises

text: Cox Mediaan kuuluu 14 television lähetysasemaa ja yksi paikallinen kaapelitelevisiokanava, yli 60 radioasemaa, kuusi päivittäin julkaistavaa sanomalehteä ja yli 12 harvemmin ilmestyvää julkaisua ja yli 100 erilaista verkkopalvelua. Yhtiö kertoo tavoittavansa 52 miljoonaa amerikkalaista viikoittain. Heistä 31 miljoonaa katsoo televisiota, yli 3,5 miljoonaa lukee Coxin sanomalehtiä, ja yli 14 miljoonaa kuuntelee yhtiön radiolähetyksiä.


title: Perdita Weeks

text: Perdita Rose Annunziata Weeks (s. 25. joulukuuta 1985) on brittiläinen näyttelijä. Hän syntyi South Glamorganissa, Walesissa. Weeks suoritti opintonsa Roedean Schoolissa ja opiskeli taidehistoriaa Courtauld Institute of Artissa. Hän on Honeysuckle Weeksin nuorempi sisko ja Rollo Weeksin vanhempi sisko.


title: Jonathan Ross

text: Jonathan Stephen Ross OBE (s. 17. marraskuuta 1960) on brittiläinen televisiojuontaja. Ross juonsi 1996–1997 kaksi tuotantokautta television "The Big Big Talent Show" -kykyjenetsintäohjelmaa. Ross juonsi 2001–2010 "Friday Night with Jonathan Ross" -televisio-ohjelmaa. Vuodesta 2011 Ross on juontanut omaa "The Jonathan Ross Show" -televisio-ohjelmaansa. Rossin vaimo on Jane Goldman, jonka kanssa hän avioitui vuonna 1988. Ross ristittiin OBEksi vuonna 2005.


title: The Michael Schenker Group (albumi)

text: The Michael Schenker Group on samannimisen hard rock -yhtyeen esikoisalbumi, joka julkaistiin vuonna 1980. Albumin tuotti Deep Purple -yhtyeen basistina tunnetuksi tullut Roger Glover. Albumi nousi Iso-Britanniassa virallisen albumilistan kahdeksannelle sijalle, ja pysyi listalla niin ikään kahdeksan viikkoa.


title: The Michael Schenker Group (albumi)

text: Albumista julkaistiin vuonna 2009 uusintapainos, jossa on kahdeksan lisäkappaletta.


title: The Michael Schenker Group (albumi)

text: Kaikki kappaleet kirjoittanut Michael Schenker ja Gary Barden, ellei toisin mainita.


title: Saint Christopher-Nevis-Anguillan lippu

text: Historiallisesti Saint Christopher-Nevis-Anguillalla oli useita eri lippuja. Valtion trikolori, jonka keskellä on palmu, esiteltiin vuonna 1967.


title: Saint Christopher-Nevis-Anguillan lippu

text: Lippu koostuu kolmesta samankokoisesta raidasta: vihreästä, joka symboloi Saint Kittsiä, keltaisesta, joka symboloi Nevisiä sekä sinisestä, joka symboloi Anguillaa. Lipussa esiintyvä kookospalmu symboloi näiden kolmen saaren kohtaloa, nöyryyttä sekä ylpeyttä.


title: Bere Ferrersin rautatieasema

text: Bere Ferrersin rautatieasema on rautatieasema Bere Ferrersin kylässä Devonissa. Se sijaitsee Tamar Valley Linen varrella.


title: Bere Ferrersin rautatieasema

text: Asema avattiin 2. kesäkuuta 1890 nimellä Beer Ferris. Nimen kirjoitusasu muutettiin nykyiseen muotoonsa 18. marraskuuta 1897. Asemaa käytti 16 982 matkustajaa kaudella 2015–2016.


title: Kalsiumvolframaatti

text: Kalsiumvolframaatti (CaWO) on kalsium- ja volframaatti-ionien muodostama epäorgaaninen ioniyhdiste. Luonnossa sitä esiintyy scheeliittimineraalina. Yhdistettä voidaan käyttää fluoresoivissa väreissä ja lampuissa sekä röntgenkuvauksessa.


title: Kalsiumvolframaatti

text: Huoneenlämpötilassa kalsiumvolframaatti on valkoista kiteistä ainetta. Yhdisteen alkeiskoppi on tetragonaalinen. Se on erittäin niukkaliukoista veteen, mutta liukenee happoliuoksiin. Lisäksi ammoniakkiliuokset liuottavat sitä. Kalsiumvolframaatti fluoresoi voimakkaasti sinisenä, kun sitä säteilytetään ultraviolettisäteilyllä.


title: Kalsiumvolframaatti

text: Kalsiumvolframaattia valmistetaan kuumentamalla scheeliittiä natriumhydroksidin kanssa. Näin muodostuu natriumvolframaattia, joka liukenee veteen ja näin voidaan erottaa mineraalin sisältämistä veteen liukenemattomista epäpuhtauksista. Kalsiumvolframaatti saostetaan natriumvolframaattiliuoksesta kalsiumkloridin tai -karbonaatin avulla. Kalsiumvolframaatin fluoresenssiin perustuu sen käyttö useimmissa käyttökohteissa. Sitä käytetään fluoresoivien maalien ja väriaineiden, laserien, tuikeilmaisimien ja lääketieteessä röntgensäteiden kuvantamislaitteiden valmistukseen. Lääketieteessä pieniä kalsiumvolframaattikiteitä voidaan myös käyttää varjoaineena röntgensädetutkimuksissa. Nykyään harvinaisten maametallien yhdisteet ovat osittain syrjäyttäneet kalsiumvolframaatin osassa käyttökohteista.


title: Jurassic Bark

text: Jurassic Bark (suomenkielinen nimi TV-esityksessä ”Jurassic pizza” ja DVD-julkaisussa ”Esihistoriallinen haukahdus”) on yhdysvaltalaisen animaatiotelevisiosarjan "Futuraman" neljännen tuotantokauden seitsemäs jakso. Se lähetettiin ensimmäistä kertaa Fox Broadcasting Companylla Yhdysvalloissa 17. marraskuuta 2002. Jakson juoni keskittyy Fryhyn, joka löytää fossilisoituneen version koirastaan Seymourista ennen kuin hänet jäädytettiin. Fry pyrkii saamaan lemmikkinsä takaisin eloon. Jakso oli ehdolla Emmy-palkinnolle, mutta hävisi "Simpsonien" 14. tuotantokauden jaksolle ”Kolme miestä ja Homer”.


title: Computer and Video Games

text: Computer and Video Games (lyhennetty CVG, C&VG tai C+VG) oli brittiläinen Future Publishingin julkaisema videopelilehti, jota julkaistiin vuodesta 1981 vuoteen 2004.


title: Computer and Video Games

text: Lehti oli ensimmäisiä videopeleihin keskittyneitä lehtiä. Vuodesta 2004 painetun lehden sijaan lehteä julkaistiin vain verkkosivuna, joka aloitti vuonna 1999.


title: Computer and Video Games

text: Lehti perusti Golden Joystick Awards -palkinnot videopeleille.


title: Computer and Video Games

text: Lehti oli maailman pitkäaikaisin videopelejä käsittelevä brändi mukaan lukien sen verkkosivun.


title: Kyläsirkunjyvä

text: Kyläsirkunjyvä ("Lappula squarrosa") on lemmikkikasvien (Boraginaceae) heimoon, sirkunjyvien ("Lappula") sukuun kuuluva kasvilaji. Se on joko yksi- tai kaksivuotinen ja muistuttaa paljolti lemmikkejä ("Myosotis"). Lemmikeistä kyläsirkunjyvän voi erottaa muun muassa kukinnon tukilehtien sekä hedelmien ulkonäön perusteella. Lemmikkien ohella kyläsirkunjyvä muistuttaa paljolti kalliosirkunjyvää ("Lappula deflexa"), mutta sillä on yleensä pidemmät, noin 10 mm pitkät, sekä nuokkuvat hedelmäperät ja hieman erilainen varsi.


title: Kyläsirkunjyvä

text: Kyläsirkunjyvä voi kasvaa 40 cm korkeaksi, ja sen varsi on pysty sekä karkeakarvainen. Lehdet ovat suikeita ja niiden suonitus ei näy kunnolla. Kyläsirkunjyvän kukat ovat pienet, noin 3 mm leveät sekä vaaleansiniset ja niissä on omannäköisensä tukilehdet. Kyläsirkunjyvä kukkii kesäkuusta elokuulle ja sen hedelmät muodostuvat noin 5 mm pitkien sekä pystyjen hedelmäperien päihin. Hedelmät ovat pieniä lohkohedelmiä.


title: Kyläsirkunjyvä

text: Kyläsirkunjyvä kasvaa soraisilla paikoilla, kuten raunioilla, ratapenkereillä sekä joutomailla. Kyläsirkunjyvä on harvinainen ja Suomesta katsottuna eteläinen laji. Suomessa kyläsirkunjyvästä on monia vanhoja havaintoja aina napapiirin korkeudelle asti, mutta tällä vuosituhannella lajia on havaittu vain noin kymmeneltä alueelta.


title: Palokunnantalo (Hämeenlinna)

text: Palokunnantalo on Hämeenlinnan VPK:n omistama rakennus Hämeenlinnan keskustassa. Vuonna 1893 valmistunut rakennus on edelleen alkuperäisessä käytössään. Palokunnantalo onkin eräs Suomen vanhimmista yhä toimivista paloasemista. Alakerrassa sijaitsevat VPK:n kalusto- ja varastotilat, hälytyskaluston tallit sekä miehistön oleskelutilat ja kuntosali. Talon yläkerrassa, jota myös vuokrataan yleiseen käyttöön, ovat juhlasali, vaatesäilytystilat sekä kahvio keittiöineen. Lisäksi talon takaosassa on letkutorni letkujen kuivausta varten. Myös Hämeenlinnan kaupungin palolaitos toimi rakennuksessa vuodesta 1925 vuoteen 1984. Palokunnantalo sijaitsee mukaansa nimetyn Palokunnankadun varrella samassa korttelissa Keskustalon ja raatihuoneen kanssa.


title: Tanit

text: Tanit (myös Tinnit ja Thinit) "Baalin kasvot", on Karthagon pääjumalatar. Hän on taivaan kuningatar, neitsyt ja äiti, hedelmällisyyden antaja. Hänen lisänimikkeensä on "Nutrix" (kasvatusäiti, hän joka ravitsee), ja häneen liitetään pomegranaatti, viikunat, vehnäntähkät sekä kyyhkynen. Tanitin erityinen symboli on niin sanottu Tinnit-tunnus: kolmio, sen päällä poikkiviiva, jonka yllä on kiekko. Latinaksi Tanitia kutsittiin nimellä "Dea Caelestis" (Taivaallinen jumalatar), ja Tanit yhdistettiin ilmeisesti myös Kuuhun.


title: Tanit

text: Tanit oli luultavasti Baal Hammonin puoliso. Tanitin ja Baal Hammonin palvontaan liittyi lasten, ilmeisesti erityisesti esikoisten, uhrauksia. Tanitin kultti levisi myös Maltalle, Sardiniaan ja Espanjaan.


title: Say Lou Lou

text: Say Lou Lou (aikaisemmin Saint Lou Lou) on kaksoissisarista koostuva duo, joiden juuret tulevat Australiasta ja Ruotsista. Miranda Anna ja Elektra June Kilbey-Jansson (s. 7. kesäkuuta 1991) ovat australialaisen yhtyeen The Churchin päälaulajan Steve Kilbeyn tyttäriä. He varttuivat Australiassa sekä Ruotsissa.


title: Say Lou Lou

text: Dream popina pidetty duo julkaisi ensimmäisen singlensä vuonna 2012 ennen oman levy-yhtiönsä à Deux perustamista vuonna 2013.


title: Say Lou Lou

text: Vuosien 2012 ja 2014 välillä Say Lou Lou julkaisi viisi singleä ja heidän esikoisalbuminsa "Lucid Dreaming" julkaistiin 23. helmikuuta 2015 Skandinaviassa ja 6. huhtikuuta 2015 muualla.


title: Miike Snow

text: Miike Snow on ruotsalainen indie pop -yhtye, joka perustettiin vuonna 2007. Se koostuu Bloodshy & Avantin tuottajaryhmästä sekä yhdysvaltalaisesta laulajasta Andrew Wyattista. Yhtyettä edustaa usein siluettikuva jackalopesta. Miike Snow on julkaissut kolme studioalbumia: "Miike Snow" vuonna 2009, "Happy to You" vuonna 2012 sekä "iii" vuonna 2016.


title: Hämeenlinnan VPK

text: Hämeenlinnan VPK on Hämeenlinnassa toimiva vapaaehtoinen palokunta. Palokunta on perustettu vuonna 1873 ja on siten Suomen vapaaehtoisista palokunnista kahdeksanneksi vanhin ja Hämeenlinnan toiseksi vanhin toimiva yhdistys. Palokunnan tärkeimpänä tehtävänä on edelleen palonsammutus- ja pelastustoiminta. Yhdistyksen toiminnan keskuksena on Hämeenlinnan keskustassa sijaitseva vuonna 1893 valmistunut Palokunnantalo. Hämeenlinnan VPK on yksi Kanta-Hämeen kolmesta sopimuspalokunnasta.


title: Hogrefe

text: Hogrefe, täsmällisemmin Hogrefe Verlag GmbH & Co. KG on yksityisesti omistettu saksalainen kommandiittiyhtiömuotoinen kustannusyhtiö, joka on keskittynyt psykologian, psykiatrian ja mielenterveysalan tieteelliseen kustannus- ja julkaisutoimintaan. Yrityksen kotipaikka on Saksan Göttingen.


title: Hogrefe

text: Yrityksen alkuajankohtana pidetään vuotta 1949, jolloin tohtori Carl Jürgen Hogrefe, joka oli yhä assistenttina Göttingenin yliopistolla, julkaisi ensimmäisen Psychologische Rundschau -lehden painoksen. Omiin toimitiloihin Göttingenissä yritys siirtyi perustajansa kotitalosta vuonna 1971.


title: Hogrefe

text: Hogrefen ympärille on muodostettu yrityskonserni (Hogrefe Verlagsgruppe GmbH.) ja brändi Hogrefe, joka oli vuonna 2017 läsnä 15 maassa. Useiden Euroopan maiden (myös Suomi) ohella sillä toimipiste myös Yhdysvalloissa, Brasiliassa ja Venjällä. Tytäryhtiöitä hankittu ainakin osin yritysostoilla. Esimerkiksi Suomeen perustettu tytäryritys synnytettiin ostamalla Psykologien Kustannus Oy Suomen Psykologiliitolta vuonna 2013. Hogrefen julkaisuihin kuuluu noin 2 500 kirjaa (11 kielellä), 42 aikakauslehteä ja noin 1 600 psykologista tai muuta testiä (18 kielellä). Yrityksen palveluksessa on noin 350 henkilöä ja sen julkaisuihin on osallistunut noin 6 000 kirjoittajaa.


title: Hogrefe

text: Yhtiön suomalaisen tytäryhtiön Hogrefe Psykologien Kustannus Oy:n liikevaihto (2016) oli 1,9 miljoonaa euroa ja palveluksessa oli kahdeksan henkeä. Suomalaisyhtiö järjestää yhteistyökumppaniensa kanssa esimerkiksi vuosittaiset Psykologimessut.


title: Mikke Jaakkola

text: Mikke Jaakkola (s. 2. elokuuta 1997) on suomalainen pikajuoksija. Jaakkola edustaa Länsi-Uudenmaan Urheilijoita.


title: Mikke Jaakkola

text: Hänen ennätyksensä sadalla metrillä on 10,70 s ja kahdellasadalla metrillä 21,86 s. Kalevan kisoissa 2017 Jaakkola sijoittui 200 metrillä seitsemänneksi. Alle 22-vuotiaiden SM-kilpailuissa hän oli 200 metrillä vuonna 2017 toinen.


title: Mikke Jaakkola

text: Pituushypyssä Jaakkolan ennätys on 6,86 metriä, jolla hän sijoittui alle 22-vuotiaiden SM-hallikilpailuissa toiseksi.


title: Aleksi Lehto

text: Aleksi Matias Lehto (s. 27. toukokuuta 1996 Seinäjoki) on suomalainen pikajuoksija ja keihäänheittäjä. Lehto edustaa Seinäjoen Seudun Urheilijoita ja hänen valmentajanaan toimii Reijo Koivisto. Hänen ennätyksensä sadalla metrillä on 10,51 s, 200 metrillä 21,43 s ja keihäänheitossa 70,77 m.


title: Aleksi Lehto

text: Lehto oli mukana viestijuoksun SM-kilpailuissa pronssia voittaneessa SSU:n pikaviestijoukkueessa vuonna 2014.Eskilstunan alle 20-vuotiaiden EM-kilpailuissa 2015 hän karsiutui keihäänheiton loppukilpailusta ja kuului kuudenneksi sijoittuneeseen Suomen joukkueeseen 4 × 100 metrin viestissä. Bydgoszczin alle 23-vuotiaiden EM-kilpailuissa 2017 hän juoksi ankkuriosuuden Suomen saadessa pikaviestissä pronssia ajalla 39,70.


title: Borodin

text: Borodin on sukunimi. Se on muun muassa seuraavien henkilöiden sukunimi:


title: Raatihuoneenkatu

text: Raatihuoneenkatu viittaa kadunnimenä ainakin seuraaviin katuihin:


title: Haprot

text: Haprot ("Oxyria") on tatarkasvien (Polygonaceae) heimoon kuuluva pieni kasvisuku. Sukuun kuuluu ainakin kaksi lajia, joiden lisäksi muutamien sukuun kuvattujen lajien taksonominen asema on toistaiseksi epäselvä. Haprot muistuttavat suolaheiniä, jotka kuuluvat hierakoiden ("Rumex") sukuun. Suomessa ja Ruotsissa esiintyy vain yksi suvun laji: hapro ("Oxyria digyna").


title: Haprot

text: Haprot ovat monivuotisia ja kaljuja ruohovartisia kasveja. Niiden varret ovat pystyjä sekä lehdettömiä tai yhden, pienen lehden sisältäviä. Haprojen lehdet sijaitsevat varren tyvellä lehtiruusukkeena ja ne ovat ruodillisia sekä muodoltaan munuaismaisia. Haprojen kukat ovat kaksineuvoisia sekä roikkuvia muodostaen tertunkaltaisen kukinnon. Kukissa on neljä vihreää kehälehteä, ja emeissä on kuusi punaista sikiäintä sekä kaksi vartaloa. Haprojen hedelmä on siipipalteinen pähkylä, joka on usein punertavanvärinen.


title: Haprot

text: Haprojen ("Oxyria") suvun tieteellinen nimi tulee kreikan kielen sanasta "oxys", joka tarkoittaa happoa, ja viittaa lehtien happamaan makuun.


title: Zapad

text: Zapad (ven. "за́пад", suom. "länsi") on Venäjän ja Valko-Venäjän asevoimien neljä vuoden välein yhdessä järjestämä sotaharjoitus. Zapad-harjoituksia on pidetty Venäjän läntisen sotilaspiirin alueella, Valko-Venäjässä ja Venäjälle kuuluvassa Kaliningradissa. Venäjä on kutsunut Zapadia puolustukselliseksi sotaharjoitukseksi. Zapad 2013 -harjoituksen jälkeen Venäjä kuitenkin miehitti Krimin niemimaan vuoden alussa ja alkoi tukea ukrainalaisia separatisteja Itä-Ukrainan sodassa.


title: Zapad

text: Zapad 2009 -harjoitus järjestettiin 8.–29. syyskuuta 2009 eli vuosi Georgian sodan jälkeen. Siihen osallistui 15 000 Venäjän sotilasta, 6 500 Valko-Venäjän sotilasta ja raskasta sotilaskalustoa. Zapad 2009:ssa harjoiteltiin Puolan miehittämistä vastalauseena Puolan ja Liettuan hyökkäykselle Valko-Venäjään. Harjoituksessa simuloitiin myös taktisella ydinaseella suoritettavaa iskua Puolan pääkaupunki Varsovaan. Venäjä järjesti vuonna 2009 Zapad 2009:n lisäksi Kavkaz- ja Ladoga-sotaharjoitukset, joita "Helsingin Sanomien" toimittaja Pekka Hakala kutsui yhdeksi suureksi sotaharjoitukseksi.


title: Zapad

text: Zapad 2009 -harjoitus järjestettiin 20.–26. syyskuuta 2013. Venäjä ilmoitti siihen osallistuvien sotilaiden määräksi 50 000, mutta asiantuntijoiden mukaan määrä oli huomattavasti suurempi. Zapad 2013 -sotaharjoituksen oli ilmoitettu sijoittuvan vain Kaliningradiin ja Valko-Venäjään, mutta myös Kaliningradin rannikkovesillä, Kuolan niemimaalla ja Pietarin lähialueilla havaittiin lisääntynyttä sotilasliikennettä. Venäjä ilmoitti Zapad 2013 -harjoituksessa harjoittelevansa Valko-Venäjän suojaamista terroriuhalta etnis-uskonnollisen kriisin jälkeen. On kuitenkin arvioitu, että harjoituksessa vastustajana olisi ollut terroristien sijaan puolutusliitto Nato.


title: Zapad

text: Zapad 2017 -harjoitus järjestettiin 14.–20. syyskuuta 2017.


title: Zapad

text: Neuvostoliiton aikana järjestetyistä Zapad-harjoituksista vastasi Neuvostoliiton puolustusministeriö.


title: Zapad

text: Zapad 1977 -harjoitus järjestettiin toukokuussa 1977 Neuvostoliiton, Puolan, Tšekkoslovakian ja Itä-Saksan alueella.


title: Zapad

text: Zapad 1981 -harjoitus järjestettiin syyskuussa 1981 Neuvostoliitossa. Siihen osallistuivat Neuvostoliiton Itämeren laivasto, Neuvostoliiton strategiset ohjusjoukot ja Neuvostoliiton asevoimat, joista harjoitukseen osallistui pääosin valkovenäläisiä ja baltialaisia joukkoja. Yhdysvaltain keskustiedustelupalvelu CIA arveli Zapad 1981:n osallistujamääräksi 100 000–150 000 sotilasta.


title: 7 oikein

text: 7 oikein on vuonna 1989 perustettu suomalainen totopelien vihjelehti, joka sisältää myös kaikkien Suomessa järjestettävien ravikilpailujen lähtölistat. Lehteä julkaisee Suomen Hippos ry:n tytäryhtiö Suomen Hevosurheilulehti Oy, joka omistaa myös "Hevosurheilu"-lehden. "7 oikein" -lehden lähtölistat toimivat usean suomalaisen raviradan virallisena käsiohjelmana, koska ne ovat luopuneet omien käsiohjelmien julkaisusta.


title: 7 oikein

text: "7 oikein" perustettiin vuonna 1989 nimellä "Viisi oikein" silloisen Veikkauksen järjestävän valtakunnallisen V5-ravipelin mukaan. Uuden V65-pelin myötä lehti ilmestyi vuodesta 1991 lähtien nimellä "Kuusi oikein", ja nykyinen otettiin V75-pelin myötä käyttöön vuonna 2001. Alun perin lehteä julkaisi turkulainen Ravialfa Oy, kunnes Suomen Hevosurheilulehti osti sen lokakuussa 2015. Kaupan myötä lehden koko kahdeksanhenkinen toimitus irtisanottiin ja vuoden 2016 alusta se yhdistettiin Suomen Hippoksen vuodesta 2012 julkaiseman "Toto"-vihjelehden kanssa. Ennen yhdistämistä "7 oikein" -lehden levikki oli noin 8 200 kappaletta.


title: 7 oikein

text: Vuodesta 2017 lähtien "7 oikein" on ilmestynyt myös digiversiona.


title: Trump International Hotel and Tower (Vancouver)

text: Trump International Hotel and Tower on pilvenpiirtäjä ja hotelli Vancouverin keskustassa, Kanadassa. Se sijaitsee 1151 West Georgia Streetillä. Rakennus valmistui 2016 ja se avattiin helmikuussa 2017. Rakennus on nimetty Donald Trumpin mukaan.


title: Oskari Lehtonen (pikajuoksija)

text: Oskari Lehtonen (s. 14. kesäkuuta 1997) on suomalainen pikajuoksija. Hän edustaa Nurmijärven Yleisurheilua. Lehtosen valmentajana toimii Vesa Sjöstedt. Hänen ennätyksensä sadalla metrillä on 10,65 s ja kahdella sadalla metrillä 20,88 s.


title: Oskari Lehtonen (pikajuoksija)

text: Lehtonen kuului Eskilstunan alle 20-vuotiaiden EM-kilpailuissa 2015 kuudenneksi sijoittuneeseen Suomen joukkueeseen 4 × 100 metrin viestissä. 200 metrillä hän karsiutui alkuerissä. Bydgoszczin alle 23-vuotiaiden EM-kilpailuissa 2017 hän juoksi toisen osuuden Suomen saadessa pikaviestissä pronssia ajalla 39,70. Lisäksi hän eteni 200 metrillä välieriin.


title: Oskari Lehtonen (pikajuoksija)

text: Lehtonen voitti 200 metrin juoksun Suomen-mestaruuden Jyväskylässä 2018.


title: Eerikki Pekkola

text: Eerikki Antti Ilari Pekkola (s. 14. syyskuuta 1993) on suomalainen pikajuoksija. Pekkola edustaa Ikaalisten Urheilijoita. Vuoteen 2017 saakka hän edusti Tampereen Kisatovereita. Pekkolan valmentajina toimivat Juhani Kosunen ja Mauno Ruokonen. Pekkolan ennätys sadalla metrillä on 10,73 s.


title: Ukontattaret

text: Ukontattaret eli kosteikkotattaret ("Persicaria") on tatarkasvien (Polygonaceae) heimoon kuuluva kasvisuku. Sukuun lasketaan kuuluvaksi ainakin reilut 60 lajia, mutta noin 160 sukuun kuvatun lajin taksonominen asema on toistaiseksi epäselvä. Ukontattaret ovat kuuluneet aiemmin suurempaan tatarsukuun, mutta tuo suku on sittemmin jaettu useammaksi pienemmäksi suvuksi. Ukontattarien ohella omiksi suvuikseen on eroteltu pihatattaret ("Polygonum"), konnantattaret ("Bistorta"), röyhytattaret ("Aconogonon"), kurjentattaret ("Koenigia") ja kiertotattaret ("Fallopia").


title: Ukontattaret

text: Ukontattaret ovat yleensä yksivuotisia, joskus harvoin monivuotisia ruohovartisia kasveja. Niiden kasvutapa vaihtelee pystystä maanmyötäiseen, ja joskus ne voivat kasvaa myös veden alla. Ukontattarien lehdet ovat herttamaisia sekä joskus mustapilkullisia. Kukat ovat yleensä kaksineuvoisia ja muodostavat tiiviin tai harvan tähkäkukinnon. Kukkien kehä on tavallisesti viisilukuinen, ja terälehdet ovat valkoisia, vihertäviä tai vaaleanpunaisia. Emit ovat yleensä kaksiluottisia, joskus kolmiluottisia. Ukontattarien hedelmä on pähkylä.


title: Ukontattaret

text: Suomessa tavataan useampia ukontattarien sukuun kuuluvia lajeja.


title: Netjerkare Siptah

text: Netjerkare Siptah oli muinaisen Egyptin faarao, joka johti maata kuudennen dynastian viimeisenä ja seitsemännen dynastian ensimmäisenä faaraona. Koska Siptah oli kuudennen dynastian viimeinen Faarao, osa egyptologeista pitää häntä vanhan valtakunnan viimeisenä faaraona. Netjekare johti maata lyhyen ajan 2184 eaa. – 2181 eaa., jolloin faaraon valta oli murenemassa.


title: Nagako

text: Nagako (; 6. maaliskuuta 1903 Tokio – 16. kesäkuuta 2000 Tokio) oli Japanin keisari Hirohiton vaimo vuosina 1924–1989 sekä Japanin keisarinna vuosina 1926–1989, miehensä kuolemaan asti. Nagako sai kuolemansa jälkeen uuden nimen keisarinna Kōjun (). Nagako ja Hirohito olivat Japanin historian pitkäaikaisin keisaripari, sillä heidän avioliittonsa kesti lähes 65 vuotta.


title: Nagako

text: Nagako kuului Japanin keisarillisen suvun "Ōke"-haaraan ja oli Japanin viimeinen ylhäistä sukua ollut keisarilliseen sukuun naitu keisarinna.


title: Sielunvaras

text: Sielunvaras () on vuonna 1916 valmistunut tanskalainen mykkäelokuva. Holger-Madsenin ohjaaman rikoselokuvan pääosaa esittää Gunnar Tolnæs.


title: Sielunvaras

text: Perintöjalokiviensä varastamista pelkäävä kreivi Coltenberg kutsuu kotiinsa salapoliisi Foxin. Pian käy ilmi, että tohtori Harmodi on hypnotisoinut kreivin tyttären Judithin varastamaan jalokivet. Poliisin saapuessa paikalle Harmodi ampuu itsensä ja Judith vapautuu lumouksesta.


title: Sielunvaras

text: Nordisk Films Kompagnin tuottama "Sielunvaras" on ohjaaja Holger-Madsenille tyypillinen synkkä tarina, jonka ansioihin kuuluvat taitava valaistus ja kuvan syvyyssommittelu. Sitä esitettiin Suomessa loppuvuodesta 1916. Tanskan ja Alankomaiden elokuvamuseoiden yhteistyönä restauroitu elokuva on nähtävissä Tanskan elokuvamuseon sivustolla.


title: Piipari

text: Piipari on sukunimi, joka on muun muassa seuraavilla suomalaisilla henkilöillä:


title: Kunto Plus

text: Kunto Plus on Bonnier Publicationsin kustantama aikakauslehti. Lehti on erikoistunut hyvinvointiin ja terveyteen, ja sen kohderyhmänä ovat työssäkäyvät yli 30-vuotiaat naishenkilöt.


title: Kiertotattaret

text: Kiertotattaret ("Fallopia") on tatarkasvien (Polygonaceae) heimoon kuuluva kasvisuku. Sukuun luetaan kuuluvaksi noin 15 lajia sekä muutama lajiristeymä. Kiertotattaret on aiemmin luokiteltu kuuluviksi suurempaan tatarsukuun, joka on sittemmin jaettu useaksi pienemmäksi tatarsuvuksi. Kiertotattarien ohella omiksi suvuikseen on eroteltu pihatattaret ("Polygonum"), ukontattaret ("Persicaria"), konnantattaret ("Bistorta"), röyhytattaret ("Aconogonon") ja kurjentattaret ("Koenigia").


title: Kiertotattaret

text: Kiertotattaret ovat yksi- tai monivuotisia kasveja, joiden varsi on joko hento ja köynnösmäinen tai vankka ja pysty. Kiertotatarten lehdet ovat ruodillisa ja muodoltaan kolmiomaisia tai herttamaisia sekä hertta- tai nuolityvisiä. Kiertotatarten kukat ovat kaksineuvoisia sekä usein roikkuvia ja niissä on viisi valkoista, vihertävää tai punertavaa kehälehteä. Emit ovat kolmiluottisia. Kiertotatarten hedelmä on kolmikulmainen ja musta pähkylä, joka on kehälehtien ympäröimä.


title: Kiertotattaret

text: Kiertotattarien ("Fallopia") sukuun kuuluvat muun muassa Suomessa haitallisiksi vieraslajeiksi luokitellut jättitatar ("Fallopia sachalinensis"), japanintatar ("Fallopia japonica") sekä lajiristeymä hörtsätatar ("Fallopia" × "bohemica").


title: Holger-Madsen

text: Holger-Madsen (vuoteen 1911 saakka "Holger Madsen", 11. huhtikuuta 1878 Kööpenhamina – 30. marraskuuta 1943 Kööpenhamina) oli tanskalainen elokuvaohjaaja ja näyttelijä.


title: Holger-Madsen

text: Kellosepän perheeseen syntynyt Holger-Madsen aloitti teatteriuransa Rønnessä vuonna 1896. Hän työskenteli vuoteen 1912 saakka Kööpenhaminan Casino-teatterissa ja vuosina 1912–1914 Dagmar-teatterissa. Holger-Madsenin elokuvaura alkoi näyttelijänä vuonna 1907. Hänen ensimmäinen ohjaustyönsä oli "Kun en Tigger" vuonna 1912. Vuosina 1913–1920 Holger-Madsen työskenteli Nordisk Films Kompagnilla, jolle hän ohjasi noin 80 elokuvaa. Niistä tunnetuimpia ovat "Opiumsdrømmen" (1914), "Evangeliemandens Liv" (1915), "Ned med Vaabnene!" (1915), "Pax æterna" (1917) ja "Avaruuslaiva" ("Himmelskibet", 1918). Ohjaaja tuli tunnetuksi tyyliniekkana, jonka elokuville oli ominaista taidokas valaistus ja kuvan sommittelu syvyyssuunnassa.


title: Holger-Madsen

text: Vuodesta 1920 lähtien Holger-Madsen työskenteli Saksassa, jossa hän ohjasi lähes 15 elokuvaa. Oltuaan välillä teatterinäyttelijänä ja -ohjaajana Tanskassa hän palasi kotimaahansa lopullisesti vuonna 1930. Holger-Madsenin viimeinen elokuva oli "Sol over Danmark" vuonna 1936. Vuodesta 1937 lähtien hän toimi elokuvateatterin johtajana.


title: Sukupuolihormoni

text: Sukupuolihormoni on sukupuolitoimintoihin vaikuttava steroidi. Sukupuolihormonien tuotanto käynnistyy murrosiässä ja niitä erittyy erityisesti sukupuolirauhasista, joista miehellä keskeisiä ovat kivekset ja naisella munasarjat. Sukupuolihormoneja ovat miesten androgeenit eli mieshormonit ja naisten estrogeenit eli naishormonit. Näiden kahden ryhmän lisäksi naisilla tavataan keltarauhashormoneja eli gestageeneja. Ihmisen aivojen aivolisäkkeen erittämät hormonit stimuloivat sukupuolirauhasia tuottamaan sukupuolihormoneita.


title: Sukupuolihormoni

text: Tärkein androgeeni on testosteroni ja tärkein estrogeeni estradioli. Keltarauhashormoneista tärkein on progesteroni. Sukupuolihormonit säätelevät miehen ja naisen sukupuolitunnusmerkkien kehittymistä ja seksuaalitoimintoja. Sukupuolihormonit syntyvät kolesterolista monimutkaisten kemiallisten reaktioiden seurauksena. Sukupuolihormoneilla ei ole riittävästä tuotannosta ja riittävistä pitoisuuksista huolimatta vaikutusta elleivät ne kykene vaikuttamaan niille tarkoitettuihin reseptoreihin. Androgeeneille on androgeenireseptoreita ja estrogeeneille estrogeenireseptoreita. Aivolisäkkeen vajaatoiminta aiheuttaa sukupuolihormonien tuotannon häiriintymistä. Sukupuolihormonien häiriöt ovat lisääntymishäiriöiden syitä. Pienten pitoisuuksien vuoksi testosteronin ja estradiolin mittaamiset ovat vaikeita.


title: Sukupuolihormoni

text: Adolf Butenandt sai Nobelin kemianpalkinnon vuonna 1939 työstään sukupuolihormonien tutkimisessa.


title: Mainichi Shimbun

text: Mainichi Shimbun (, "Päivän uutiset") on levikiltään kolmanneksi suurin Japanin "kolmesta suuresta" sanomalehdistä. Sen julkaisee aamu- ja iltapäiväpainoksen Tokiossa, Osakassa ja kolmessa muussa Japanin aluekeskuksessa.


title: Mainichi Shimbun

text: Tämä japanilainen lehti sai alkunsa lehden oman tulkinnan mukaan 21. helmikuuta 1872, jolloin tokiolainen "Tokyo Nichinichi Shimbun" -lehden ensimmäinen numero ilmestyi. Toisen näkemyksen mukaan taustalla oli Rikken Seitōn vuonna 1882 julkaisema puoluelehti "Nihon Rikken Seitō shimbun".Lehti päätyi vuonna 1903 teollisuusmies Motoyama Hikoichin hallintaan. Vuodesta 1911 lehteä on julkaistu nimellä Mainichi Shimbun.


title: Mainichi Shimbun

text: Tyyliltään uudistusmielinen sanomalehti vetoaa erityisesti Japanin laajaan keskiluokkaiseen lukijakuntaan. Lehden levikki oli 1970-luvulta lähtien viiden miljoonan suuruusluokassa. Nyttemmin, painetun japanilaisen sanomalahdistön levikin yleisesti laskiessa, myös levikki oli laskenut 3,055 miljoonaan (elokuu 2016). Mainichi Shimbunia luonnehditaan yleisesti kansallisesti ja kansainvälisesti toiseksi arvostetuimmaksi Japanin kolmesta suurimmasta sanomalehdestä Asahi Shimbun -lehden jälkeen.


title: Mainichi Shimbun

text: Lehtikonsernin palveluksessa on noin 3 200 henkeä (toisen lähteen mukaan yli 6 000 henkeä). Lehti julkaisee moniin länsimaalaisiin sanomalehtiin verrattuna varsin runsaasti kansainvälisiä uutisia.


title: Kari Salminen (professori)

text: Kari Salminen (22. syyskuuta 1937 Helsinki – 1. heinäkuuta 2016 Juva) oli suomalainen professori ja Valion tutkimusjohtaja.


title: Kari Salminen (professori)

text: Salminen valmistui Helsingin yliopistosta 1964 pääaineenaan kemia. Hän opiskeli sitten elintarvikealaa ja valmistui maatalous- ja metsätieteiden kandidaatiksi 1968 ja tohtoriksi 1970.


title: Kari Salminen (professori)

text: Salminen aloitti tutkijan uransa vuonna 1963 Helsingin yliopiston ravintokemian (myöhemmin ravitsemustiede) laitoksen assistenttina ja tutkijana. Valion tutkimusjohtaja hänestä tuli 1985. Valiolla ollessaan Salminen oli kehittämässä voin ja rypsiöljyn seosta, joka tunnettiin sitten Voimariinina ja myöhemmin Oivariinina. Hän johti myös Lactobacillus GG- maitohappobakteerin tutkimusta, jonka tuloksena syntyivät Valion Gefilus-tuotteet. Salminen jäi eläkkeelle 1998. Hän toimi vielä Helsingin yliopiston elintarvikekemian dosenttina, oli vuoden ajan elintarvikekemian professorina Turun yliopistossa sekä oli useiden yritysten tieteellisenä neuvonantajana. Salminen sai professorin arvon 1992, ja Suomen Leijonan komentajamerkki hänelle myönnettiin 1999.


title: Kari Salminen (professori)

text: Salminen kiinnitti 1990-luvun alussa huomiota margariinien valmistuksen yhteydessä syntyvien transrasvahappojen terveyshaittoihin. Hän toi esille eläinrasvojen positiiviset terveysvaikutukset ja suositteli nauttimaan kasvirasvat juoksevina eikä katalyyttisesti kovetettuina.


title: Kari Salminen (professori)

text: Salminen kuoli tapaturmaisesti kesäasunnollaan isokokoisen ruohonleikkurin kaaduttua hänen päälleen.


title: Willgodt Odhner

text: Willgodt Theophil Odhner (10. elokuuta 1845 Dalby, Värmlannin lääni – 2. syyskuuta 1905 Pietari) oli ruotsalainen insinööri ja tehtailija. Hänet tunnetaan "aritmometriksi" tai leikillisesti "snurraksi" ( = hyrrä, rulla) kutsutun varhaisen laskukoneen, mekaanisen nelilaskimen keksijänä.


title: Willgodt Odhner

text: Odhner jätti insinööriopintonsa Kuninkaallisessa teknillisessä korkeakoulussa kesken ja muutti 23-vuotiaana Venäjän Pietariin parempia ansiomahdollisuuksia etsimään. Siellä hän pääsi töihin Alfred Nobelin isonveljen Ludvig Nobelin konepajayritykseen, mutta alkoi vapaa-aikanaan kehitellä omia ideoitaan. Vuonna 1871 hän sai korjattavakseen ranskalaisen Charles Xavier Thomas’n monimutkaisen laskukoneen ja alkoi miettiä, miten siitä saisi yksinkertaisemman käyttää ja pienemmän kooltaan. Hän sai ensimmäisen prototyyppinsä kokoon vuonna 1874 ja sitä seuraavalle versiolle patentin 1878 Saksassa ja seuraavana vuonna Ruotsissa. Aivan samoihin aikoihin keksittiin kaksi muuta tulevan toimistoelämän keskeistä välinettä, lankapuhelin ja kirjoituskone, ja kaikki kolme olivat käytössä 1900-luvun loppupuolelle saakka.


title: Willgodt Odhner

text: Odhner kehitteli kannettavaa ”Arithmometeriään” vielä toistakymmentä vuotta ennen kuin se otettiin tuotantoon vuonna 1890 ja perustettiin yritys Original-Odhner AB. Valmistuslisenssejä annettiin muillekin, ja patenttisuojan päätyttyä 1907 valmistajia tuli yhä lisää. Laite oli kooltaan vain 18×13×13 senttimetriä. Venäjän vuoden 1917 vallankumouksen jälkeen vuonna 1905 kuolleen Odhnerin työn jatkajat siirsivät valmistuksen Pietarista Ruotsiin, jossa Original-Odhner fuusioitui vuonna 1942 Åtvidabergin kanssa ja muodostui Facit AB.


title: Shawn Colvin

text: Shawn Colvin (s. 10. tammikuuta 1956 Vermillion, Etelä-Dakota) on amerikkalainen laulaja ja lauluntekijä, joka tunnetaan 1997 julkaistusta singlestä "Sunny Came Home".


title: Shawn Colvin

text: Colvin syntyi Vermillionissa Etelä-Dakotassa ja vietti nuoruutensa Londonissa Ontariossa ja Carbondalessa Illinoisissa. Colvin oppi soittamaan kitaraa 10-vuotiaana. Colvin on ollut naimisissa kahdesti: Ensin Simon Tassanon kanssa vuonna 1993, josta erosi kaksi vuotta myöhemmin. Vuonna 1997 hän avioitui valokuvaaja Mario Erwinin kanssa, josta erosi 2002. Hänellä on vuonna 1998 syntynyt tytär.


title: Shawn Colvin

text: Colvin muutti Austiniin Texasiin ja liittyi yhtyeeseen nimeltä Dixie Diesels. Vuonna 1983 hän muutti New Yorkiin ja liittyi Buddy Millerin yhtyeeseen. Vuonna 1987 tuottaja Steve Addabbo palkkasi hänet taustalaulajaksi Suzanne Vegan lauluun "Luka" . Tämän johdosta Colvin sai levytyssopimuksen Columbia Recordsin kanssa ja julkaisi debyyttialbuminsa "Steady On" yhteistyössä tuottajakumppanin John Leventhalin kanssa vuonna 1989. Levy voitti Grammyn parhaasta nykyaikaisesta folk-albumista. Toinen albumi "Fat City" julkaistiin vuonna 1992 ja sai Grammy-ehdokkuuden parhaasta nykyfolk-albumista. Laulu "I Do not Know Why" oli Grammy-ehdokkaana parhaasta naislaulajan popesityksestä.


title: Shawn Colvin

text: Vuonna 1996 Colvin julkaisi albumin "A Few Small Repairs" ja vuonna 1997 menestyssinglen "Sunny Came Home", joka voitti vuoden laulun ja vuoden levytyksen Grammyn vuonna 1998. "A Few Small Repairs" -albumi myi platinaa.


title: Shawn Colvin

text: Colvin on esiintynyt useiden elokuvien soundtrackeillä mm. Serendipity (Sattumalta) elokuvassa hän esittää kappaleen "When You Know".


title: Shawn Colvin

text: Kesäkuussa 2016 ilmestyi Colvinin ja Steve Earlen yhteisalbumi "Colvin & Earle".


title: Gunnar Tolnæs

text: Gunnar Tolnæs (7. joulukuuta 1879 Oslo – 9. marraskuuta 1940 Oslo) oli norjalainen näyttelijä.


title: Gunnar Tolnæs

text: Opettajan perheeseen syntynyt Tolnæs aloitti teatteriuransa Fahlstrømin teatterissa vuonna 1906 ja näytteli sen jälkeen muun muassa Oslon Kansallisteatterissa vuosina 1908–1916. Hän aloitti elokuvauransa Ruotsissa vuonna 1914 ja työskenteli vuodesta 1915 lähtien Nordisk Filmillä Tanskassa, jossa hänestä tuli yksi maan suurimmista elokuvatähdistä. Tolnæsin suurin yleisömenestys oli maharadžan osa Robert Dinesenin "Maharadjahens yndlingshustrussa" (1917) ja sen useissa jatko-osissa. Hän esitti pääosaa myös Holger-Madsenin "Avaruuslaivassa" ("Himmelskibet", 1918). 1920-luvulla Tolnæs työskenteli Saksassa ja vuosina 1929–1939 Oslon Uudessa teatterissa.


title: Konnanvihvilä

text: Konnanvihvilä ("Juncus bufonius") on kosteiden paikkojen matala kasvi.


title: Konnanvihvilä

text:
Konnanvihvilän varsi on haarova, liereät lehdet harvassa.
Se kukkii kesäkuusta elokuuhun, kukkavarsi on pitkä ja kukat sijaitsevat siinä yksitellen. Suojuslehdet ovat vihreät tai punertavat, ja kolme sisintä ovat paljon pidemmät kuin muut. Niiden keskellä on kuusi hedettä, joiden pituus on noin kaksi kertaa suojuslehtien pituus. Hedelmä on vaaleanruskea.


title: Konnanvihvilä

text: Konnanvihvilää tavataan luonnonvaraisena Euroopassa, Afrikassa, Venäjällä, Kaakkois-Aasiassa, Australiassa ja Amerikassa. Se kasvaa kosteissa ympäristöissä, sisävesien rannoilla ja riisipelloilla. Se on yleinen Etelä- ja Keski-Suomessa, harvinaisempi maan pohjoisissa. Sen oletetaan saapuneen ja levinneen Suomeen ihmisen myötävaikutuksella.


title: HT Media

text: HT Media on vuonna 1924 perustettu intialainen lehtitalo, joka yhdessä tytäryhtiöittensä kanssa kustantaa ja julkaisee sanoma- ja aikakauslehtiä Intiassa. Yrityksen osake on noteerattu Intian molemmissa pääpörsseissä (BSE ja NSE).


title: HT Media

text: Yrityksen toiminta on jaettu kolmeen toimialaan: Sanoma- ja aikakauslehtien painaminen ja julkaisu, Radiolähetykset ja viihde sekä Digitaalinen liiketoiminta. Yhtiön julkaisuihin kuuluvat Hindustan Times (eräs maailman laajalevikkisimpiä englanninkielisiä sanomalehtiä, 7-12/2016 Intian 14. laajalevikkisin sanomalehti), Hindustan (hindinkielinen sanomalehti, 7-12/2016 Intian 5. laajalevikkisin sanomalehti), Mint (talouspainotteinen sanomalehti), Nandan (kuukausittain ilmestyvä lasten aikakauslehti) ja Kadambini (kuukausittain ilmestyvä naistenlehti). Yhtymän radiokanavabrändejä Intiassa ovat Fever 104 ja Radio Nasha 107.2. Mediayhtymän verkkosivuja ovat "hindustantimes.com" (uutissivusto), "livemint.com" (talousuutissivusto), "shine.com" (työpaikkaportaali), "desimartini.com" (elokuva-arvostelu ja -pisteytys) ja "HTCampus.com" (opiskelijoille tarkoitettu opintosivusto).


title: Hjalmar Davidsen

text: Hjalmar Davidsen (2. helmikuuta 1879 Kööpenhamina – 7. helmikuuta 1958) oli tanskalainen elokuvaohjaaja.


title: Hjalmar Davidsen

text: Varakkaan liikemiehen perheeseen syntynyt Davidsen sai kaupallisen koulutuksen ja valmistautui jatkamaan perheen yritystoimintaa. Oleskellessaan ulkomailla hän kiinnostui elokuvasta ja osti vuonna 1908 Østergaden Kosmorama-teatterin. Vuonna 1910 hän tuotti Asta Nielsenin esikoiselokuvan "Kuilu", joka oli suuri kaupallinen menestys. Vuosina 1913–1917 Davidsen työskenteli Nordisk Filmillä, jolle hän ohjasi noin 50 elokuvaa. Niistä menestyksekkäin oli Gunnar Tolnæsin tähdittämä "Pjerrot" vuonna 1917. Davidsenin viimeinen ohjaustyö oli "Skomagerprinsen" vuonna 1920. Sen jälkeen hän jatkoi työtään elokuvateatterin omistajana.


Lääketieteellinen Aikakauskirja Duodecim on lääketieteellinen aikakauslehti, joka katsoo pääasialliseksi tehtäväkseen lääkäreiden ja lääketieteen opiskelijoiden tieteellisen ja ammatillisen täydennyskoulutuksen. Lehteä julkaisee Suomalainen Lääkäriseura Duodecim ja se ilmestyy kaksi kertaa kuukaudessa sekä painettuna että verkossa. Lehden artikkelit ovat ensimmäisestä numerosta eli vuodesta 1885 alkaen luettavissa verkossa. Aikakauslehden tieteellisten artikkelien hyväksymisessä sovelletaan vertaisarviointia.


title: Lääketieteellinen Aikakauskirja Duodecim

text: Vuonna 2018 lehden päätoimittaja oli Janne Rapola.


title: Brasilian Open

text: Brasilian Open on Brasiliassa vuosittain käytävä Kyokushinin karateturnaus. Se järjestettiin ensimmäistä kertaa 1987. Brasilian mestaruudesta käytiin edeltävässä Brasilian kansallisessa turnauksessa vuodesta 1976 lähtien. Turnaus käydään avoimessa painoluokassa eli ilman painorajaa.


title: SQS

text: SQS on Suomen Queer-tutkimuksen Seuran toimittama aikakauslehti, joka julkaisee queer-tutkimuksen alaan liittyvää monitieteistä tutkimusta. Lehden mukaan queer-tutkimuksen tavoitteena on tehdä näkyväksi ja kyseenalaistaa erilaisia identiteettikategorioita, kuten sukupuolta, seksuaalisuutta, rotua, kansallisuutta ja luokkaa. Tutkimukseen lukeutuu esimerkiksi ei-normatiivisten seksuaalisuuksien ja sukupuolten tutkimus ja kriittinen heteronormatiivisuuden tarkastelu.


title: SQS

text: Lehti on ilmestynyt vuodesta 2006 alkaen ja nykyään 1-2 kertaa vuodessa verkossa open access -julkaisuna. Aikakauslehden tieteellisten artikkelien hyväksymisessä sovelletaan vertaisarviointia.


title: SQS

text: Vuonna 2017 lehden päätoimittajina olivat Tiia Sudenkaarne ja Lottamari Kähkönen.


title: Mestis-pokaali

text: Mestis-pokaali on jääkiekon Mestiksen kiertopalkinto, jonka saa pudotuspelien voittajajoukkue eli Mestiksen mestari. Mestis-pokaali on alun perin ollut käytössä jo jääkiekon I-divisioonassa, jonka Suomen jääkiekkoliiton mestaruussarja eli Mestis korvasi vuonna 2000.


title: Mestis-pokaali

text: Pokaalin laattoihin merkitään mestarijoukkueen nimi, vuosiluku ja myös pelaajat.


title: Dainik Jagran

text: Dainik Jagran (; ) on Intiassa päivittäin julkaistava hindinkielinen sanomalehti. Se luokiteltiin heinä-joulukuun 2016 levikkitutkimuksessa Intian laajalevikkisimmäksi sanomalehdeksi. Lehden päivittäinen levikki oli tuolloin keskimäärin 3,921 miljoonaa. Lehden perusti vuonna 1942 Shri Puran Chandra Gupta. Lehteä kustantaa intialainen pörssiyhtiö Jagran Prakashan Limited ja lehden kotipaikka on Kanpur. Dainik Jagranista julkaistaan kaikkiaan 37 erilaista painosta ja niillä lehti leviää 11 Intian osavaltioon.


title: Dainik Jagran

text: Lukijatutkimusten mukaan Dainik Jagran on Intian luetuin päivittäin ilmestyvä sanomalehti. Maailman sanomalehtiliiton (World Association of Newspapers, WAN) mukaan Dainik Jagran olisi maailman luetuin päivittäin ilmestyvä lehti. Esimerkiksi vuoden 2014 intialaisissa lukijatutkimuksissa Dainik Jagranin lukijoiden määräksi arvioitiin 16,6 miljoonaa. Päinvastoin kuin länsimaissa, Intiassa useimpien sanomalehtien levikki ja lukijakunnan määrä on ollut merkittävässä kasvussa 2000-luvulla. Printtilehdet ovat mediatitkimusten mukaan Intiassaa television jälkeen seuratuin tiedotusvälineiden muoto.


title: Aspön piiri

text: Aspön piiri voi tarkoittaa seuraavia Ruotsin piirejä:


title: Bergan piiri

text: Bergan piiri voi tarkoittaa seuraavia Ruotsin piirejä:


title: Öja (täsmennyssivu)

text: Öja voi tarkoittaa seuraavia asioita:


title: Öjan piiri

text: Öjan piiri voi tarkoittaa seuraavia Ruotsin piirejä:


Aavasaksan kruununpuiston matkailurakennukset ovat Ylitornion Aavasaksanvaaralle eri aikoina rakennettuja matkailua palvelevia rakennuksia. Aavasaksan kruununpuisto on perustettu vuonna 1877 – maailmanlaajuisesti ensimmäiset luonnonsuojelualueet perustettiin 1800-luvun loppupuolella. Vuonna 2009 Museovirasto määritteli Aavasaksan kruununpuiston matkailurakennukset yhdeksi Suomen valtakunnallisesti merkittävistä rakennetuista kulttuuriympäristöistä.


title: Aavasaksan kruununpuiston matkailurakennukset

text: Aavasaksanvaaralla on tarjolla kaksi matkailijoita kiehtovaa kokemusta: se on Suomessa eteläisin kohta, jossa voi nähdä keskiyön auringon ja sieltä avautuu vaikuttava näköala Tornionjokilaaksoon ja ympäristön vaaroille. Aavasaksalla on vieraillut turisteja jo 1600-luvulta lähtien. Se on ollut myös tiedemiesten suosiossa: ranskalaisen tähtitieteilijä Pierre Louis Moreau de Maupertuisin johtama Ranskan Tiedeakatemian retkikunta teki vuosina 1736–1737 Aavasaksalla tähtitieteellisiä mittauksia. Maupertuis'n retkikunnan julkaisemien teosten innoittamana italialainen tutkimusmatkailija Giuseppe Acerbi kävi vuonna 1799 Nordkappiin ulottuneella matkallaan myös nykyisessä Ruotsin Ylitorniossa ja kiipesi Aavasaksalle.


text: Vanhin Aavasaksan matkailurakennuksista on vuonna 1882 valmistunut matkailumaja, jota kutsutaan keisarinmajaksi. Maja on rakennettu suunniteltua, mutta toteutumattomaksi jäänyttä Aleksanteri III:n vierailua varten. Arkkitehti Hugo E. Saurénin suunnittelema maja on pyöröhirttä ja siinä on nähtävissä useita tyylilajeja, muun muassa kansallisromanttisia vaikutteita. Räystäät ovat leveät ja koristelaudoituksia on runsaasti. Maja on kunnostettu alkuperäiseen asuunsa vuonna 1980 ja suojeltu kokonaan. Kulku sisälle on avokuistilta, majassa on tupa, keittiö ja kamari.


text:
Keisarinmajan lähellä on jugend-tyylinen kioskirakennus, joka on siirretty Aavasaksalle vuonna 1959 palvelemaan matkailijoiden tarpeita. Kioski on alun perin vuodelta 1912 ja sen rakennutti Tornioon apteekkari Hans Borg. Tornion kaupunki hankki kioskin vuonna 1936 ja lahjoitti sen Aavasaksalle sijoitettavaksi vuonna 1959. Kioski on kunnostettu 1980-luvun alussa.
Kolmas vanha matkailurakennus on vuonna 1927 valmistunut tanssilava, jota kutsutaan nykyään paviljongiksi. Sen suunnittelijana pidetään arkkitehti Waldemar Wileniusta.


text: Vaaran korkeimmalla kohdalla on näkötorni, jonka rakennutti Tornionlaakson matkailuyhdistys. Tornin seinät ovat punatiiltä. Aavasaksan näkötorni valmistui vuonna 1969 (tai 1970) ja se on katettu vuonna 2004 lasikatolla. Yhdistys lahjoitti tornin sittemmin Ylitornion kunnalle.


text: Vaaran huipulla on myös ulkoilmanäyttämö, joka on muuta rakennuskantaa nuorempi.


text: Aavasaksalla on yksi Struven ketjun mittauspisteistä, piste on jäänyt näkötornin lattian alle. Maailmanperintöluetteloon kuuluvan Struven ketjun muistokyltti on näköalatornin seinässä. Vaaran huipulla on myös Maupertuis’n retkikunnan muistokivi kyltteineen ja Ensio Seppäsen suunnittelema kirjailija Annikki Kariniemen patsas.


text: Aavasaksalle johtaa yhdystie 9322. Vaaran laki on kallioinen, mutta siellä kasvaa myös puustoa.


title: Aker

text: Aker voi tarkoittaa seuraavia:


title: Katsuhito Gorai

text: Katsuhito Gorai (s. 1. syyskuuta 1960 Tokio) on japanilainen karateka. Hän on International Karate Organizationin komitean jäsen, sekä hallinnoi Yhdysvaltain Kyokushin-karatea ja on pääohjaajana New Yorkissa.


title: Katsuhito Gorai

text: Gorai aloitti Kyokushinin harjoittelun nuorena ja osallistui myös turnauksiin saavuttamatta isompaa menestystä. Hän oli muun muassa mukana vuoden 1989 Japanin mestaruuskilpailuissa. Koska Gorai oli opiskellut liikehallintoa Fordhamin yliopistossa Bronxissa Masutatsu Ōyama oli ennen kuolemaansa ehtinyt antaa hänelle tehtäväkseen kehittää Kyokushinin toimintaa Yhdysvalloissa. Gorai keskittyi kilpailemisen sijaan opettamiseen sekä erilaisiin leiri- ja kilpailujärjestelyihin. Hän muun muassa perusti ensimmäisen dojonsa Manhattanille ja sittemmin ensimmäiset All American Openit 1996 ja myöhemmin 2005 painoluokalliset Yhdysvaltain-mestaruuskilpailut.


title: Katsuhito Gorai

text: Gorai on ollut naimisissa vuodesta 1994 lähtien yhdysvaltalaisen Elizabeth Powellin kanssa, joka työskentelee myös New Yorkissa Kyokushin-ohjaajana. Powellilla on 5. danin arvo, jonka hän sai 2011. Ylennyksen myötä hänestä tuli ensimmäinen nainen Kyokushinissa, joka on omaa 5. danin vyöarvon.


title: Glücksburg (suku)

text: Glücksburg (koko nimi , ) on eurooppalainen hallitsijasuku ja tanskalaisen Oldenburg-suvun haara. Glükcsburg on nykyinen Tanskan ja Norjan hallitsijasuku ja on aiemmin hallinnut myös Kreikkaa.


title: Glücksburg (suku)

text: Suku polveutuu Tanskan kuningas Kristan III:n pojasta, Slesvig-Holsten-Sønderborgin herttua Hannu nuoremmasta (1545–1622), joka sai eräitä läänityksiä Schleswig-Holsteinin alueelta, mukaan lukien Sønderborgin, ja rakennutti mailleen vuonna 1587 valmistuneen Glücksburgin linnan. Nimeä Glücksburg käytti alkujaan linnaa hallinnut Hannun pojasta Filipistä polveutunut herttuallinen sukuhaara, joka kuitenkin sammui mieslinjalta vuonna 1779 ja kokonaan vuonna 1825 viimeisen herttuan lesken kuoltua. Nykyinen Glücksburgin suku polveutuu Hannun toisesta pojasta Alexanderista ja se tunnettiin alkujaan nimellä Slesvig-Holsten-Sønderborg-Beck, mutta Tanskan kuningas Fredrik VI antoi vuonna 1825 suvun päämiehelle, herttua Vilhelmille, vapautuneen Glücksburgin herttuan arvon ja samalla myös linnan. Suvun päämiehen asema ja Glücksburgin herttuan arvo periytyivät myöhemmin Vilhelmin toiseksi vanhimman pojan Fredrikin jälkeläisille, kun taas Fredrikin nuorempi veli nimettiin Tanskan kruununperijäksi ja hänestä tuli vuonna 1863 kuningas Kristian IX Oldenburgien alkuperäisen päähaaran sammuttua.


title: Glücksburg (suku)

text: Kaikki Tanskan kuninkaat vuodesta 1863 ovat kuuluneet Glücksburgin sukuun. Kuningas Kristian IX:n pojanpoika Carl valittiin vuonna 1905 Ruotsista itsenäistyneen Norjan kuninkaaksi nimellä Haakon VII, mistä alkaen suku on hallinnut myös Norjan valtaistuinta. Kristian IX:n poika Vilhelm puolestaan valittiin vuonna 1863 Kreikan kuninkaaksi nimellä Yrjö I. Suku hallitsi Kreikkaa vuosina 1863–1924 ja 1935–1973, kunnes maa muutettiin tasavallaksi.


title: Glücksburg (suku)

text: Glücksburgin ja samalla koko Oldenburgin suvun nykyinen päämies on Saksassa asuva Glücksburgin herttua Christoph (s. 1949). Sukuun kuuluvat Tanskan ja Norjan kuningasperheiden ohella nykyisistä kuninkaallisista myös Kreikan kuningasperheeseen syntyneet Ison-Britannian prinssipuoliso Philip ja Espanjan kuningatar Sofía.


title: Juhana Aho

text: Juhana Aho (s. 30. syyskuuta 1993 Jyväskylä) on suomalainen jääkiekkomaalivahti, joka pelaa SM-liigajoukkue Mikkelin Jukureissa.


title: Juhana Aho

text: Aho on Diskoksen kasvatti. Hän siirtyi sieltä kaudeksi 2011–2012 JYPin A-nuoriin. Aho toimi lähinnä joukkueen kakkosmaalivahtina Eetu Laurikaiselle. Hän puki kauden aikana myös JYP-Akatemian paidan kahteen Mestis-otteluun, mutta jäi siellä kuitenkin ilman peliaikaa. Kauden 2012–2013 Aho aloitti JYPin A-nuorissa, mutta hän siirtyi siirtotakarajalla kuitenkin Akatemian vahvuteen Sami Rajaniemen aisapariksi, kun Mestiksessä haparoinut Samu Perhonen puolestaan siirtyi A-nuorten puolelle. Aho torjui Akatemiassa kahdessa pelaamassaan ottelussa voiton.


title: Juhana Aho

text: Kauden 2013–2014 Aho aloitti JYPin A-nuorissa, mutta hän nousi kauden edetessä kuitenkin JYP-Akatemian vahvuuteen, kun Sami Rajaniemi nousi JYPin SM-liigajoukkueeseen Joni Myllykosken jätettyä organisaation lokakuussa 2013. Aho jatkoi Akatemiassa Antti Lehtosen aisaparina ja lopulta hän nousi kevätkaudella joukkueen pääasialliseksi vastuunkantajaksi Lehtosen aloitettua varusmiespalveluksen. Lisäksi Akatemiaan loppukaudella hankittu Dennis Saikkonen siirtyi myöhemmin paikkaamaan JYPin SM-liigajoukkueen poissaoloja. Aho pelasi lopulta 13 runkosarjaottelua torjuen yhden nollapelin.


title: Juhana Aho

text: Aho teki kaudeksi 2014–2015 vuoden mittaisen Mestis-sopimuksen JYP-Akatemian kanssa. Hän jäi kuitenkin joukkueen kolmosmaalivahdiksi tulokasmaalivahti Veini Vehviläiselle ja Dennis Saikkoselle. Aho pelasi lopulta vain yhdeksän runkosarjaottelua. Helmikuussa 2015 Akatemia lainasi hänet Suomi-sarjajoukkue Nokian Pyryyn, jossa Aho pelasi kolme ottelua. Loppukauden hän vietti kasvattajaseuransa Diskoksen II-divisioonajoukkueen vahvuudessa.


title: Juhana Aho

text: Kaudeksi 2015–2016 Aho siirtyi vuoden mittaisella sopimuksella Mikkelin Jukureihin. Hänet hankittiin lähtökohtaisesti haastajaksi Mika Norjalle. Aho jäikin runkosarjassa selkeäksi kakkosmaalivahdiksi ja pelasi 15 ottelua torjuen yhden nollapelin. Norja kuitenkin loukkaantui runkosarjan lopulla ja Aho aloitti Jukurien maalilla pudotuspeleissä. Hänen oma kautensa päättyi kuitenkin myös loukkaantumiseen ensimmäisen puolivälieräottelun jälkeen. Norjan loukkaannuttua uudelleen Jukurien torjuntavastuun kantoi välierien ja finaalien ajan HIFK:n A-nuorista tullut Christian Heljanko. Aho lopulta voitti Jukureiden mukana Mestiksen mestaruuden. Kaudeksi 2016–2017 hän siirtyi jatkamaan Mestis-uraansa Savonlinnan Pallokerhoon. Aho nousi joukkueen selkeäksi ykkösmaalivahdiksi ja torjui 29 pelaamassaan runkosarjaottelussa neljä nollapeliä. Hänet valittiin Mestiksen syyskuun 2016 kuukauden pelaajaksi. Runkosarjan lopulla hän kärsi myös loukkaantumisista. Aho torjui nollapelin kahdessa viimeisessä finaaliottelussa Kiekko-Vantaata vastaan ja voitti kauden päätteeksi toisen peräkkäisen Mestiksen mestaruutensa.


title: Juhana Aho

text: Aho palasi kaudeksi 2017–2018 vuoden mittaisella sopimuksella Mikkelin Jukureihin, jotka oli nostettu vuotta aiemmin SM-liigaan. Hän lähti kauteen kakkosmaalivahtina Sami Rajaniemelle. Aho teki liigadebyyttinsä 22. syyskuuta 2017 vieraissa Helsingin IFK:ta vastaan. Hän torjui Jukureiden 2–3-voittoon päättyneessä ottelussa 26 kertaa. Raimo Hirvonen valitsi Ahon ottelun Alumnien tähtien kolmostähdeksi. Liigauransa ensimmäisen nollapelinsä hän torjui 6. tammikuuta 2018 Kalevan Palloa vastaan. Aho torjui Jukureiden 3–0-voittoon päättyneessä ottelussa 18 kertaa. Lasse Kanerva valitsi hänet ottelun Alumnien tähtien ykköstähdeksi. Aho pelasi SM-liigassa kauden aikana 11 ottelua torjuen kaksi nollapeliä. Hän pelasi kauden aikana myös seitsemän runkosarjaottelua lainalla Mestiksen nousijajoukkue Imatran Ketterässä, jonne Jukurit lainasi Ahon lopulta loppukaudeksi Mestiksen runkosarjan päätyttyä.


title: Juhana Aho

text: Aho harrastaa myös laulamista. Kevään 2016 Mestiksen pudotuspelien ensimmäisessä finaaliottelussa hän esitti "Maamme-laulun" Mikkelin Kalevankankaan jäähallissa, kun loukkaantuminen esti Ahon pelaamisen Jukureiden kohdatessa Kajaanin Hokin.


title: Stefano Casiraghi

text: Stefano Casiraghi (8. syyskuuta 1960 Como, Italia – 3. lokakuuta 1990 Monte Carlo, Monaco) oli italialainen julkisuuden henkilö ja liikemies. Hän oli Giancarlo Casiraghin ja Fernanda Biffin poika, ja Monacon prinsessa Caroline Louise Marguiriten toinen aviomies.


title: Stefano Casiraghi

text: Casiraghi työskenteli perheyrityksessä ja kiinteistöalalla. Hän harrasti kilpaveneilyä ja sai surmansa veneiden nopeuskilpailussa sattuneessa onnettomuudessa.


title: Stefano Casiraghi

text: Casiraghi ja prinsessa Caroline avioituivat 29. joulukuuta 1983 ja heillä oli kolme yhteistä lasta. Casiraghi haudattiin Monacoon, Chapelle de la Paixiin kolme päivää onnettomuuden jälkeen.


title: Dainik Bhaskar

text: Dainik Bhaskar () on Intiassa päivittäin julkaistava hindinkielinen sanomalehti. Se luokiteltiin heinä-joulukuun 2016 levikkitutkimuksessa Intian toiseksi laajalevikkisimmäksi sanomalehdeksi keskimäärin 3,813 miljoonan numeron päivittäisellä levikillään, vaikka vielä alkuvuodesta 2016 Dainik Bhaskar oli Intian laajalevikkisin lehti. Lehdestä julkaistaan 43 eri painosta yhteensä 11 Intian osavaltiossa. Lehteä julkaisee intialainen pörssiyritys D. B. Corp Ltd. (Dainik Bhaskar Group), joka toteaa olevansa Intian suurin sanomalehtiryhmä.


title: Dainik Bhaskar

text: Lehtikustantaja toteaa sivustollaan Dainik Bhaskarin olevan Maailman sanomalehtien ja uutiskustantajien liiton vuoden 2016 yhteenvedon (WAN-IFRA 2016) mukaan maailman 4. laajalevikkisin sanomalehti 3,818 miljoonan numeron levikillään (tiedot viittaavat vuoden 2015 tilanteeseen). Vuoden 2014 intialaisissa lukijatutkimuksissa Dainik Bhaskarin lukijamääräksi arvioitiin 13,8 miljoonaa. Päinvastoin kuin länsimaissa, Intiassa sanomalehtien levikki ja lukijakunnan määrä on ollut selvässä kasvussa 2000-luvulla.


title: Onttonen

text: Onttonen on sukunimi, joka on muun muassa seuraavilla suomalaisilla henkilöillä:


title: Maalismaa (sukunimi)

text: Maalismaa on sukunimi, joka on muun muassa seuraavilla suomalaisilla henkilöillä:


title: Luiz Feitosa

text: Luiz Feitosa on brasilialainen karateka. Hän voitti Kyokushinin Brasilian Openin kerran 1988.


title: Luiz Feitosa

text: Feitosa saavutti menestystä kotimaassaan Brasiliassa voittamalla historian toisen Brasilian Openin, jossa käytiin Brasilian mestaruudesta. Hän voitti loppuottelussa Tadeu Silvan. Feitosa eteni seuraavan kerran loppuotteluun 1990, jolloin hän saavutti hopeaa hävittyään Francisco Filholle. Feitosa voitti pronssia vuosina 1993 ja 1994 Brasilian Openissa, jolloin mestaruuden voitti molemmilla kerroilla Francisco Filho.


title: Luiz Feitosa

text: Feitosa liittyi myöhemmin Kyokushinin IFK-liittoon.


title: Makeastevia

text: Makeastevia ("Stevia rebaudiana") on asterikasvien heimoon kuuluva kasvi, josta saadaan makeutusaineena käytettyä Steviaa.


title: Makeastevia

text: Makeastevia on monivuotinen pieni pensas, joka kasvaa vajaan metrin korkuiseksi. Lehtien pituus on 2-3 cm. Pienet, valkoiset, kellomaiset kukat kasvavat lähelle verson latvaa.


title: Makeastevia

text: Makeasteviaa kasvaa luonnonvaraisena Paraguayssa, mutta sitä viljellään myös esimerkiksi Uruguayssa, Brasiliassa, Israelissa, Thaimaassa ja Kiinassa.


title: Makeastevia

text: Guaranit ovat käyttäneet steviaa juomissaan 1500 vuoden ajan. Japanilaiset kehittivät menetelmän erottaa kasvista makeutusainetta 1970-luvulla. Länsimaissa siitä tuli suosittu 2000-luvun alussa. Euroopan Unioni antoi myyntiluvan 2011.


title: SMS Arminius

text: SMS Arminius oli Preussin laivaston ensimmäinen ironcladmonitori. Alus kuului vuodesta 1867 alkaen Pohjois-Saksan liiton laivastoon ja edelleen vuodesta 1871 se kuului Saksan keisarikunnan laivastoon.


title: SMS Arminius

text: Alus oli Cowper Coles'n vuonna 1863 suunnittelema. Sen pituus vesirajassa oli 61,60 metriä ja kokonaispituus oli 63,21 metriä. Aluksen leveys oli 10,9 metriä ja sen syväys etuosassa oli 4,32 ja perässä 4,55 metriä. Aluksen suunnitelman mukainen uppouma oli normaalikuormalla 1 653 metristä tonnia ja taisteluun kuormattuna jopa 1 829 tonnia. Aluksen rautarakenteinen runko oli rakennettu perinteisesti kylkikaarten varaan ja siinä oli kahdeksan vesitiivistä osastoa.


title: SMS Arminius

text: Aluksen propulsiojärjestelmä koostui yhdestä Greenwichissä toimivan J. Penn & Sonsin 2-sylinterisestä höyrykoneesta ja saman valmistajana neljästä höyrykattilasta, jotka tuottivat 1,33 ilmakehän paineen. Aluksella oli vain yksi kattila- ja yksi konehuone. Koneisto pyöritti kaksilapaista potkuria, jonka halkaisija oli 3,96 metriä. Ohjattavuudesta huolehti yksi peräsintä. Aluksella oli myös 1,9 kW 55 V generaattori.


title: SMS Arminius

text: Alus oli lisäksi varustettu kuunaritakilalla, jonka purjepinta-ala oli 540 neliömetriä.


title: SMS Arminius

text: Aluksen alkuperäisenä aseistuksena oli neljä pronssista valettua rihlattua 72 naulan tykkiä. Tykit korvattiin vastaanoton jälkeen neljällä Kruppin valmistamalla 21 cm/19 tykillä, joiden korotuskulma oli 12 astetta ja kantama 2 800 metriä. Tykkeihin oli 332 ammusta. Vuonna 1881 aluksen aseistukseen lisättiin neljä konekivääriä ja keulaan vesirajan yläpuolelle 35 cm torpedoputki, johon aluksella oli kaksi torpedoa. Samalla yötoiminnan helpottamiseksi alukselle asennettiin kaksi 35 ampeerin valonheitintä.